
PRAEFATIO. 


Claudius  Rutilius  Namatianus,  de  quo  nihil 
nobis  constat  certi  nisi  quae  carminibus  suis  memo- 
ravit,  patre  ortus  illustrissimo  et  amplissimis  ipse 
functus  honoribus  —  nam  et  praefecturam  gessit 
urbis  —  a.  u.  c.  MCLXVIIII  in  Galliam,  e  qua 
ortus  erat  terra,  tum  temporis  a  Gotbis  vastatam 
rediit,  cuius  itineris  memoriam  duobus  libris  elegiaco 
metro  scriptis  propagavit,  e  quibus  tameu  partem 
quandam  prioris  cum  longe  maiore  secundi  nobis 
invidit  fortuna.  —  Fuit  homo  liberaliter  eruditus 
optimisque  poetarum  exemplis  innutritus,  id  quod 
et  sermonis  urbanitate  nec  minus  elegantia  metrorum 
comprobatur,  ut  haud  indignus  sit  Claudiano  et 
Merobaude,  inter  quos  aetate  extitit  medius.  Idem 
satis  felicis  venae  fuit  poeticae  nec  fucatae  rhetorum 
praestigiis  appetens  orationis  (quam  tamen  ab  optimo- 
rum  saeculorum  simplicitate  recedere  quid  mirum?). 
Quippe  facile  agnosces  sentire  eum  quae  dicat,  me- 
morem  Horatiani  illius  praecepti  '^si  vis  me  flere, 
dolendumst  primum  ipsi  tibi/  cum  alias  tum  ubi 
Romae,  quae  paullo  ante  ab  Alarico  erat  direpta, 
casus  memorat;  quibus  lectis  qui  non  vehementius 
commovebitur,  siliceo  corde  praeditus  sit  oportet. 
Religioni  autem  addictus  fuit  paganorum,  unde  pas- 
sim  in  ludaeos  et  Christianos  invehitur.  Ea  etiam 
causa  potissimum  evenisse  putem,  ut  StiHchonem 
proditi  imperii  argueret :  cui  vel  maiori  vertit  probro, 
quod  Sibyllina  oracula  cremarat. 


VI  PEAEFATIO. 

Opus  eius  per  mecliiun  aevum  codiee  quodam 
coenobii  Bobiensis,  cui  tot  praeclara  iugeniorum 
monumenta  debemus,  servatum  cum  anno  1494  a 
Georgio  Galbiato  esset  inventum,  paullo  post  a 
Tlioma  Ino-liiramio ,  cui  Pliaedi'i  erat  cocmomen, 
descriptum  et  tandem  Romam  asportatum  est;  ex 
quo  exemplari  ductum  aliud  comparavit  lacobus 
Sannazarius.  Dein  compluries  idem  propagatimi. 
Ipse  autem  archetypus  Carolingicae  ut  videtur  aetati 
compar  et  litteris  exaratus  Langobardicis  cum  Bobii 
remansisset,  circa  annum  17*  lO  per  Bonnevalum  ho- 
minem  Gallum  monasterio  subductus  et  foriasse  Eu- 
genio  priucipi  donatus  ubi  nunc  terrarum  extet  — 
modo  aetatem  tulerit  — ,  ignoratur.  Ex  apographo 
quodam  illorum,  quae  passim  ex  codice  Phaedri 
ducta  sunt,  a.  1520  Bononiae  lohannes  Baptista 
Pius  typis  expressum  Rutilii  carmen  edidit,  satis 
tideliter,  ut  pro  ilHs  temporibus,  sed  exemplari  usus 
minus  bono.  Praeter  hunc  solus  Onuphrius  Pan- 
vinius  in  recensione  a.  1558  publicata  scriptmn  in 
auxilium  vocavit  librum,  nec  ultra  additos  ab  ipso 
versus  1.  I,  575  —  78.  —  Ex  reliquis  superiorum 
saeculorum  editoribus,  quibus  sola  ingenii  ojje  res 
fuit  agenda,  satis  multum  profuit  Rutilio  losephus 
Castalio  [a.  1582],  minus  Pithoeus,  Barihiusque  et 
Almeloveenius  [a.  1590.  1623.  1687],  e  quibus  is 
quem  primo  loco  memoravi  potuit  quidem  plurimum 
praestare  illi  si  id  egisset,  alter  ex  more  suo  oneravit 
potius  poetam,  quem  emendaudum  explicandumque 
sibi  sumpserat,  quam  omavit,  tertius  qua  erat  in- 
genii  aequabili  mediocritate  in  recensendis  veterum 
libris  potius  culpam  vitavit  quam  laudem  meruit.  — 
Sed  optime  meritus  est  de  Rutilio,  cuius  librorum 
reliquias  [a.  1731]  poetarum  latinorum  qui  vocantur 
minorum  volumini  alteri  inseniit,  Petnis  Burmannus 
ob  eam  rem  quod  N.  Heinsii  plurimas  coniecturas 
publici  fecit  iuris  (nam  etiam  quae  quasi  propria 
affert  commenta  ex  parte  certe  illum  potius  auctorem 


PRAEFATIO.  VII 

indicant  ac  paene  clamant).  Mox  eidem  poetae 
Wernsdorfius  haud  spernendam  et  similem  reliquis 
quibus  plerosque  poetas  latinos  prosecutus  est  curis 
navavit  operam  [T.  V  p.  I  a.  1778].  —  Ceterum  per 
saeculorum  cursum  et  in  tanta  subsidiorum  criti- 
corum  tenuitate  sensim  evenerat,  ut  et  recte  tradita 
multa  interpolationibus  perverterentur  et  saepe  in 
vitiis  tollendis  via  minus  ac  ratione  quam  pro  captu 
et  arbitrio  cuiusque  res  gereretur.  Huic  incomniodo 
primum  obviam  iit  Wernsdorfius  comparatis  editioni- 
bus  vetustissimis ,  et  maiore  cum  cura  Zumptius  [a. 
1840],  qui  Sannazarii  exemplum,  de  quo  supra  memo- 
ravi,  in  bibliotheca  Vindobonensi  prostans  illud  pri- 
mus  adbibuit,  collationem  nactus  a  Ferdinando  Wolfio. 
Idem  et  enarratione  accuratissime  facta  bene  de  poeta 
meritus  est,  cuius  vitam  pariter  et  scripta  iam  antea 
observationibus  a.  1836  editis  illustraverat.  —  Sed 
enim  liactenus  ab  illo  dissentire  cogor,  quod  cum 
ipse  tanta  cum  fide  vetustissimis  librorum  sive  scripto- 
rum  sive  impressorum  testimoniis  adhaeserit,  saepe  ne 
aperta  quidem  menda  tollere  ut  sustineret,  nos  haud- 
quaquam  perinde  difficiles  fuimus  admittendis  con- 
iecturis,  etiam  hic  ut  ubique  rati  non  minus  falli 
qui  nimium   codicibus  tribuerent  quam  qui  parum. 

Ceterum  cum  suspitio  esset  orta  collatione  libri 
Vindobonensis  non  satis  accurata  usum  esse  Zump- 
tium,  de  ea  re  adii  Theodorum  Gomperzium,  virum 
celeberrimum,  qui  denuo  pervolutato  codice  non 
lapsum  esse  me  opinione  magna  cum  comitate  re- 
scripsit.  Huius  igitur  viri  fide  nituntur,  siqua  aliena 
a  Zumptii  testimoniis  ex  illa  notavimus  membrana.  — 
Idem  addidit  dittographiis  quae  in  margine  prostant 
additum  fere  esse  f.  (i,  e.  fortasse) ,  sed  ut  bis  terve 
deleta  sit  haec  vox  lineola. 

Itaque  iam  quae  sive  ex  priorum  inventis  ad- 
sumpta  sive  primum  novata  nobis  diversa  a  lectione 
Zumptii  constituimuSj  hic  loci  sub  conspectum  dabi- 
mus.  —  Eum  secuti  editorem  nota  C  significamus 


VIII  PRAEFATIO. 

codicem  Viudobonensem ,  at  illa  quae  est  E  editionem 
Romanam  a.  152.3,  quae  quidem  ex  Bononiensi,  de 
qua  supra  dixi,  est  expressa. 

Quantum  ad  nomina  auctoris,  etsi  eo  potius  or- 
dine  antiquitus  feruntur  tradita,  ut  sit  'Rutilius  Clau- 
dius  Namatianus',  tamen  accedendum  putavimus  eis, 
qui  primum  cum  altero  locum  pemiutare  iusserunt, 
ut  Claudius  sit  praenominis  instar  ad  significandam 
nobilitatem,  sicut  lulius  et  maxime  Flavius.  Nama- 
tianus  dicitur  poeta  in  codice  Vindobonensi,  Numa- 
tianus  in  editione  Bononiensi ;  videnda  quae  Zumptius 
dixit  praef.  pgg.  XX,  XXI. 

I,  3  quater  N.  Heinsius,  quantum  v.  —  non  est 
idem,  possum  C,  possem  E. 

ib.  9  demissa  et  tradita  caelo,  ut  apud  Vergilium 
de  Aenea  dis  genite  ct  geniture  deos  et  apud  Manilium 
de  Caesare  ille  etiam  caelo  genitus  caeloqne  receptus. 

ib.  18  conciUum  C,  connuMum  mire  E. 

ib.  26  favor  Heinsius,  lahor  v. 

ib.  29  saeva  C,   longa  quod   e  v.  27   irrepsit  E. 

ib.  35  lassati  Schraderus,  laxatis  v. 

ib.  52  sospes;  liospes  Cuperus. 

ib.  67  auctores  C,  audorem  v. 

ib.  81  perpetuo  —  motu  Baehrensius,  perpetuos  — 
motus  V.;  omnia  accusativum  esse  apparet. 

ib.  84  condomuere  de  propria  coniectura  posui; 
et  eadem  circa  hoc  tempus  voce  usus  Prudentius; 
cum  domuere  v. 

ib.  91  quod  regnas  minus  est  quam  quod  regnare 
mereris.  Ilhid  quod  accusativum  esse  scito;  nam 
aliter  debilis  et  indigna  Rutilio  seutentia  oritur. 

ib.  100  laudet  margo  cod.  Viud.,  Zumptius,  laudatx. 

ib.  104  lotaque  scrii^si;  idem  vitium  in  Tibulli 
IIH,  6,  3;  totaque,  quod  e  v.  102  huc  illatum,  v. 
Lucr.  V,  950  luhrica  proluvie  larga  lavere  umida 
saxa.  Idem  II,  376,  si  fides  Nonio,  Ktoris  ineurvi 
hihtdam  lavit  —  aequor  Jiarenam. 

ib.  135  sexdecies,  in  mg.  scdecies  C. 


PRAEFATIO.  IX 

ib.  144  harhara  p"aeda,  Ov,  her.  I,  2Q. 

ib.  151  ipse  triumpJiali,  Tib.  II,  5,  5. 

ib.  152  usihiis;  ita  C,  ossihus  E,  classihus  v. 

ib.  175  imitantia  G,  quod  correxi,  cf.  m.  Rli. 
XXIIII,  636;  imitatio  v. 

ib.  188  calet  scripsi,  cadit  v. ;  cf.  qiiae  dixi  ad 
Prop.  III,  16,  52. 

ib.  205  explorata  \.,  corr.  Schraderus. 

ib.  206  se  daret  Heinsius,  fideret  v. 

ib.  209  arvis  G,  oris  v. 

ib.  227  Jiinc  canens  addidi,  minus  recte  Barthius 
Jiinc  exesum;  cf.  d.  r.  m.  298. 

ib.  231,  32;  229,  30.  Disticha  locum  inter  se 
permutare  recte  iussit  Dammius. 

ib.  233  immutavit  G. 

ib.  234  incuho  Burmannus,  nisi  potius  est  Heinsii 
haec  coniectura;  incola  v. 

ib.  235  saecula  ego,   cf.  v.  365;  semina  reliqui. 

ib.  252  JympJiave  Barthius,  lympJiaque  v. 

ib.  259  ora  E,  cf.  aen.  I,  658;  arma  C. 

ib.  265  lympJias  Wemsdorfius,  nympJias  v. 

ib.  266  ut  addidit  idem. 

ib.  275  pmcat;  immo  ponat.  —  legem  Crusius  et 
Schraderus,  sedem  v. 

ib.  279  litus  fugimus,  280  salo,  292  coniuratos; 
ita  C;  V.  f.  l.,  solo,  coniuratas. 

ib.  308  vindex  Heinsius. 

ib.  312.    Cf.  d.  r.  m.  257. 

ib.  313  discussis  Almelovenius ,  detersis  Heinsius, 
decessis,  quod  dicendi  genus  non  convenit  nisi  auctori- 
bus  Sulla  prioribus  sive  christianis  v. 

ib.  322  terra  Baehrensius,  ctira  v. 

ib.  364.  Cf.  Tib.  I,  3,  50  nunc  mare,  nunc  leti 
multa  reperta  viast. 

ib.  379  intra  Schraderus,  Wernsdorfius,  Zumptius, 
inter  v. 

ib.  382  crudior  scripsi,  dirior  Drakenborchius, 
durior  G  E. 


X  PRAEFATIO. 

ib.  390  sua;  sua  est  E. 

ib.  396  imperiisqiie  C,  imperioqiie  v. 

ib.  421  dederis  ego,  Veneris  v. 

ib.  428  fruor  0,  fruar  E. 

ib.  436  qtiem  pcrarasse  scripsi;  cf.  Ov.  am.  11, 
10,  33,  34;  trist.  I,  2,  76;  quippe  natasse  v. 

ib.  447  fatorum  C,  ex  fato  v. 

ib.  461  viam  C,  algam  E.  —  symplegade,  sym- 
plegmate  Zumptius. 

ib.  463  rabidus  ego,  rapidus  v. ;  ita  habes  apud 
Claudiaiium  in  Fescenninis  'rahidi  tacete  Cori.' 

ib.  489  concepto  Baehrensius ;  cf.  483 ;  conspecto  v. 

ib.  504  media  —  in  urhe  scripsi,  medio  ■ —  in  orhe 
V.  Cf.  155 — 160.  Frustra  provocant  ad  illud  Clau- 
diani  de  IIH  consulatu  Honorii  v.  270  totius  medio  tel- 
luris  in  orhe,  ubi  etiam  scribendum  media  —  in  urbe. 

ib.  516  Cyrnaicumque  C. 

ib.  517  aversor  vir  doctus  in  observ.  miscell.  III, 
368;  adversus  v. 

ib.  521  terrasciue  C,  divosque  v. 

ib.  522  adit  Burmannus,  agit  C  E.  Est  autem 
perfectum  ut  supra  v.  234  init. 

ib.  525  non  Barthius,  num  v. 

ib.  528  late  scripsi;  latet  v.;  omissum  ilkid  'est'  ut 
supra  389,  90.  —  ib.  535  non  mdlus  C;  nonnidlus  E. 

ib.  539  interligat  Castalio,  interrigat  v. 

ib.  544  speciem  C  E.  —  co7'de  videre  putet  Hein- 
sius,  cf.  II,  18;  c.  vidcnte  petat  v. 

ib.  555  victores  Baehrensius,  rectores  v. 

ib.  596  Tihrigenas  scripsi,  ut  alibi  Tihricola, 
Niligena.  Barbare  Dammius  Tyrrigenas;  nam  in  C 
legitur  tcrrigenas,  in '£>  turrigenas.  Firmatur  autem 
eoniectura  nostra  exemplo  Vergiliano,  quod  haud 
dubie  obversatum  est  Rutilio  [aen.  II,  781,  2]  et 
terram  Hesperiam  venies,  uhi  Lijdius  arva  inter  opima 
virum  leni  fluit  agmine  Thyhris. 

ib.  609  discerpitur  C,  E  decerpitur;  615  Tritur- 
ritam  C;  628  laxet  C. 

ib.  630  reportanti  Castalio,  reportando  Q,  repor- 
tanda  E. 

ib.  638  Orioni  C.  —  ib.  643  orhi  scripsi ;  orhe  v. 
11,  12  ^yortu  C  E;  e  ^jor/f^t  Wernsdortius. 
ib.  42  quod  C  E. 
ib.  56  colos  C  E. 


DE   METRICA  ARTE   RVTILII. 

Rutilii  numeri  tanta  cuni  cura  sunt  perpoliti, 
ut  inter  praestantissimos  Romanoruni  versiticatores 
merito  habeatur.  Illud  solum  culparim  quod  versus 
eius  paullo  magis  quam  decet  poetam  elegiacum 
aTtoi^dsLcc^ovGL'^  nam  et  quinto  hexametri  loco  bis 
habet  spondeum  et  saepius  primo  eiusdem  mensurae 
vocabulum  disyllabum  collocat. 

Caesurarum  praeter  penthemimerin  non  habet 
nisi   has 


Aeternum  I  tibi  RJienus  aretitibi  Nikis  inundet. 

inde  Triturr itani,  petimus.  i  sic  villa  vocatur. 

ante  diu  { quam  Troiugenas  fortuna  penates. 
Ex    his    primum    genus    reperitur    exemplis    IX, 
alterum  XVI,   tertium  VII.     Ceterum  numquam  in- 
cisio  in  praepositiones  sive  coniunctiones  incidit. 

lam  quantum  ad  rythmos  primum  monendum, 
quod  quater  [I,  585.  II,  33.  I,  239.  637]  ultimos  duos 
heroici  metri  pedes  tetrasyllabis  sive  pentasyllabis 
vocabulis  continet;  in  elegiaci  fine  trisyllaba  habes 
ter  [I,  160.  328.  5261,  tetrasyllaba  novies  [I,  56.  82. 
124.  382.  564.  572.  608.  II,  22.  42],  pentasyllaba 
bis  [I,  306.  472]  nec  rarius  heptasyllaba  [I,  450.  628]. 


XII  PRAEFATIO. 

Nani    et    idem    semel  pentametrum  binis  vocabulis 
constare  passus  est  [I,  450]  ita: 

Bellerophouteis  sollicitudiuibus ; 
qualem  alibi  in  litteris  latinis  invenire  me  non  me- 
mini.  Yidenda  tamen  quae  diximus  1.  n.  pgg.  459.  60. 

Interpunctio  post  pentametrum  gravior  neglecta 
V.  520,  sed  j^arata  venia;  cf.  d.  r.  m.  231,  2. 

Quantum  ad  synbaeresis  vel  diliaeresis  leges,  nihil 
diguum  memoria  nisi  quod  Harpyias  bis  quatemis 
syllabis  dixit  Rutilius. 

Idem  plurimum  observantiae  in  elisione  j^arce 
cauteque  admittenda  coUocavit,  quam  fere  intra 
primum  choriambum  hexametri  pentametrive  vel 
quartum  pedem  versus  longioris  consistere  voluit, 
Itaque  his  solum  locis  praeter  primam  quidem  arsin 
et  extra  caesuram  vocales  longas  vel  in  m  exeuntes 
elisit,  nusquam  tamen  i^roductas  finales  qualescum- 
que  sive  dactvlicas  vel  pyrrichiacas  in  m,  o,  a  exeuntes 
sequente  brevi.  lambicum  vocabukim  imminutum 
habes  in  antitheto  et  concurrentibus  vocalibus  isdem 
I,  328: 

sive  loci  ingenio  seu  domini  genio ; 
atque   ita  liquefacta  longa  finaHs  praecedente  diph- 
thongo  in  nomine  proprio  I,  615: 

inde  Triturritam  Pisaea  ex  urbe  reversus. 

Elisio  in  altero  pentametri  hemistichio  nuUa. 

Positionis  lex  quae  dicitur  ea,  qua  severissimi 
auctores  artis  usi,  hoc  est  ne  copularetur  brevis  vo- 
calis  in  exitu  metri  posita  nisi  insequente  muta 
cum  Hquida  praeter  gn,  neve  eadem  umquam  j)om- 
geretur. 

Productio  caesurae  vi  eflfecta  nulla. 


CLAVDII  RVTILII NAMATIANI 

-    DE  BEDITV  SVO 
LIBER   PRIMVS. 

Desuiit  nonnulla. 

Velocem  potius  reditum  mirabere,  lector, 

Tam  cito  Romuleis  posse  carere  bonis. 
Quid  longum  toto  Romam  venerantibus  aevo? 

Nil  umquam  longumst;  quod  sine  fine  placet. 
0  quater  et  quotiens  non  est  numerare  beatos^      5 

Nasci  felici  qui  meruere  solo! 
Qui  Romanorum  procerum  generosa  propago 

Ingenitum  cumulant  urbis  honore  decus! 
Semina  virtutum  demissa  et  tradita  caelo 

Non  potuere  aliis  dignius  esse  locis.  lo 

Felices  etiam,  qui  proxima  munera  primis 

Sortiti  Latias  optinuere  domos. 
Relligiosa  patet  peregrinae  curia  laudi; 

Nec  putat  extemos,  quos  decet  esse  suos. 
Ordinis  imperio  collegarumque  fruuntur  15 

Et  partem  Genii^  quem  venerantur,  habent. 
Quale  per  aetherios  mundani  verticis  axes 

Concilium  summi  credimus  esse  Dei. 
At  mea  dilectis  fortuna  revellitur  oris, 

Indigenamque  suum  Gallica  rura  vocant.  20 

Illa  quidem  longis  nimium  deformia  bellis, 

Sed  quam  grata  minus,  tam  miseranda  magis. 

Namatianvs.  1 


2  XAMATIANI 

Securos  levius  crimen  contemnere  cives: 
Privatam  repetunt  publica  danma  fidem. 
"25  Praesentes  lacrimas  tectis  debemus  avitis : 
Prodest  admonitus  saepe  dolore  favor. 
Nec  fas  ulterius  longas  nescire  ruinas, 

Quas  mora  suspensae  multiplicavit  opis. 
lam  tempus  laceris  post  saeva  incendia  fundis 
30      Vel  pastorales  aedificare  casas. 

Ipsi  quin  etiam  fontes  si  mittere  vocem, 
Ipsaque  si  possent  arbuta  nostra  loqui: 
Cessantem  iustis  poterant  urgere  querelis, 
Et  desideriis  addere  vela  meis. 
35  lamiam  lassati  carae  complexibus  urbis 
Vincimur,  et  serum  vix  toleramus  iter. 
Electum  pelagus:  quoniam  terrena  viarum 

Plana  madent  fluviis,  cautibus  alta  rigent. 
Postquam  Tuscus  ager  postquamque  Aurelius  agger 
40      Perpessus  Geticas  ense  vel  igne  manus 

Non  silvas  domibus,  non  flumina  ponte  cohercet: 

Incerto  satius  credere  vela  mari. 
Crebra  rejinquendis  infigimus  oscula  poriis: 
Inviti  superant  liminasacra  pedes. 
45  Oramus  veniam  lacrimis  et  laude  litamuSj 
In  quantum  fletus  currere  verba  sinit. 
Exaudij  regina  tui  pulclierrima  mundi^ 

Inter  sidereos  Roma  recepta  polos: 
Exaudi,   genetrix  hominum,    genetrixque  deorum. 
50      Non  procul  a  caelo  per  tua  templa  sumus. 
Te  canimus  sempercjue,  sinent  dum  fata,  canemus: 

Sospes  nemo  potest  immemor  esse  tui. 
Obruerint  citius  scelerata  oblivia  solem, 
Quam  tuus  ex  nostro  corde  recedat  honos. 
55  Nam  solis  radiis  aequalia  munera  tendis, 
Qua  circumfusus  iluctuat  Oceanus. 
Volvitur  ipse  tibi,  qui  continet  omnia^   Phoebus.. 

Eque  tuis  ortos  in  tua  condit  equos. 
Te  non  flammigeris  Libye  tardavit  harenis, 
6'J      Non  armata  suo  reppulit  Vrsa  gelu: 

Quantuni  vitales  natura  tetendit  in  axes, 

Tantum  virtuti  pervia  terra  tuae. 
Fecisti  patriani  diversis  gentibus  unani: 

Profuit  invitis,  te  dominante,  capi. 
Dumque  offers  victis  proprii  consortia  iuris,  65 

Vrbeni  fecisti,  quod  prius  Orbis  erat. 
Auctores  generis  Venerem  Martemque  fatemur, 

Aeneadum  matrem  Romulidumque  patrem: 
Mitigat  armatas  victrix  clementia  vires; 

Convenit  in  mores  numen  utrumque  tuos,  70 

Hinc  tibi  certandi  bona  parcendique  voluptas: 

Quos  timuit,  superat;  quos  superavit,  amat. 
Inventrix  oleae  colitur  vinique  repertor 

Et  qui  primus  bumo  pressit  aratra  puer 
Aras  Paeoniam  meruit  medicina  per  artem;  75 

Factus  et  Alcides  nobilitate  deus: 
Tu  quoque,  legiferis  mundum  complexa  triumphis, 

Foedere  communi  vivere  cuncta  facis. 
Te,  dea,  te  celebrat  Romanus  ubique  recessus, 

Pacificoque  gerit  libera  colla  iugo.  80 

Oninia  perpetuo  quae  servant  sidera  motu^ 

Nullum  viderunt  pulchrius  imperium. 
Quid  simile  Assyriis  conectere  contigit  armis? 

Medi  finitimos  condomuere  suos: 
Magni  Parthorum  reges  Macetumque  tyranni         85 

Mutua  per  varias  iura  dedere  vices. 
Nec  tibi  nascenti  plures  animaeque  manusque, 

Sed  phis'consilii  iudiciique  fuit. 
lustis  bellorum  causis  nec  pace  superba 

Nobihs  ad  summas  gloria  venit  opes.  90 

Quod  regnas  minus  est  quam  quod  regnare  mereris : 

Excedis  factis  grandia  fata  tuis. 
Percensere  labor  densis  decora  alta  tropaeis, 

Vt  siquis  stellas  pernumerare  veht. 
Confunduntque  vagos  dehibra  micantia  visus:         95 

Ipsos  crediderim  sic  habitare  deos. 
Quid  loquar  aerio  pendentes  fornice  rivos, 

Qua  vix  imbriferas  tolleret  Iris  aquas? 

1* 

Hos  potius  dicas  crevisse  in  sidera  montes: 
100      Tale  giganteum  Graecia  laudet  opus. 
Intercepta  tuis  conduntur  fluniina  muris; 

Consumunt  totos  celsa  lavacra  lacus. 
Nec  minus   et  propriis  celebrantur  roseida  venis 
Lotaque  nativo  moenia  fonte  sonant. 
105  Frigidus  aestivas  liinc  temperat  halitus  auras; 
'  Innocuamque  levat  purior  unda  sitim. 
Xempe  tibi  subitus  calidarum  gurges  aquarum 

Rupit  Tarpeias  lioste  premente  vias. 
Si  foret  aetemus,  casum  fortasse  putarem: 
110      Auxilio  fiuxit,  qui  rediturus  erat. 

Quid  loquar  inclusas  inter  laquearia  silvas, 

Vemula  qua  vario  carmine  ludit  avis? 
Vere  tuo  numquam  mulceri  desinit  annus; 
Deliciasque  tuas  victa  tuetur  hiems, 
iio  Erige  crinales  lauros  seniumcpie  sacrati 

Verticis  in  virides,  Roma.  refinge  comas. 
Aurea  turrigero  radient  diademata  cono^ 

Perpetuosque  ignes  aureus  umbo  vomat. 
Abscondat  tristem  deleta  iniuria  casum: 
120      Contemptus  solidet  vulnera  clausa  dolor. 
Adversis  solemne  tuis  sperare  secunda. 

Exemplo  caeli  ditia  damna  subis. 
Astrorum  flammae  renovant  occasibus  ortus; 
Lunam  finiri  cernis,  ut  incipiat. 
125  Victoris  Brenni  non  distuKt  Allia  poenam : 
Samnis  servitio  foedera  saeva  luit. 
Post  multas  Pyrrhum  clades  superata  fugasti: 

Flevit  successus  Hannibal  ipse  suos. 
Quae  mergi  nequeunt,  nisu  maiore  resurgunt, 
loO      Exiliuntque  imis  altius  acta  vadis. 
Vtque  novas  vires  fax  inclinata  resumit^ 
Clarior  ex  liumili  sorte  superna  petis. 
Porrige  victuras  Romana  in  saecula  leges, 
Solaque  fatales  non  vereare  colos, 
13;")  Quamvis  sedeeies  denis  et  mille  peractis 
Annus  praeterea  iam  tibi  nonus  eat. 

Qiiae  restant,  imllis  obuoxia  tempora  metis; 

Dum  stabunt  terrae,  dum  polus  astra  feret. 
Illud  te  reparat,  quod  cetera  regna  resolvit: 

Ordo  renascendist ,  crescere  posse  malis.  140 

Ergo  age,  sacrilegae  taudem  cadat  liostia  gentis: 

Submittant  trepidi  perfida  colla  Getae. 
Ditia  jmcatae  dent  vectigalia  terrae: 

Impleat  augustos  barbara  praeda  sinus. 
Aetemum  tibi  Rhenus  aret,  tibi  Nilus  inundet:   145 

Altricemque  suam  fertilis  orbis  alat. 
Quin  et  fecundas  tibi  conferat  Africa  messes, 

Sole  suo  dives,  sed  magis  imbre  tuo. 
Interea  et  Latiis  consurgant  horrea  sulcis, 

Pinguiaque  Hesperio  nectare  prela  fluaiit.  150 

Ipse  triumpbali  redimitus  arundine  Tibris 

Romuleis  famulas  usibus  aptet  aquas; 
Atque  opulenta  tibi  placidis  commercia  ripis 

Devebat  binc  ruris^  subvehat  inde  maris. 
Pande,  precor,  gemino  placatum  Castore  pontumj  155 

Temperet  aequoream  dux  Cytberea  viam; 
Si  noii  displicui,  regerem  cum  iura  Quirini, 

Si  colui  sanctos  consuluique  Patres. 
Nam  quod  nulla  meum  strinxerunt  crimina  ferrum  , 

Non  sit  praefecti  gioria,  sed  populi.  IGO 

Sive  datur  patriis  vitam  componere  terris, 

Sive  oculis  umquam  restituere  meis: 
Fortunatus  agam  votoque  beatior  omni^ 

Semper  digneris  si  meminisse  mei. 
His  dictis  iter  arripimus.    Comitantur  amici.         165 

Dicere  non  possunt  lumina  sicca  *vale'. 
lamque  aliis  Romam  redeuntibus  haeret  eunti 

RufiuSj  Albini  gloria  viva  patris; 
Qui  Volusi  antiquo  derivat  stemmate  nomen 

Et  reges  Rutulos  teste  Marone  refert.  170 

Huius  facundae  commissa  palatia  linguae: 

Primaevus  meruit  principis  ore  loqui, 
Rexerat  ante  puer  populos  pro  consiile  Poenos; 

Aequalis  Tyriis  terror  amorque  fuit. 

175  Sedula  promisit  siimmos  instantia  fasces. 
Si  fas  est  meritis  iidere,  consul  erit. 
Invitum  tristis  tandem  remeare  coegi: 

Corpore  divisos  mens  tamen  una  tenet. 
Tum  demum  ad  naves  gradior,  qua  fronte  Ijieorni 
180      Dividuus  Tiberis  dexteriora  secat. 
Laevus  inaccessis  fiiivius  vitatur  arenis; 

Hospitis  Aeneae  gloria  sola  manet. 
Et  iam  nocturnis  spatiiim  laxaverat  horis 
Phoebus  Chelarum  pallidiore  polo. 
185  Cunctamur  temptare  sahim  portuque  sedemus, 
Nec  piget  oppositis  otia  ferre  moris, 
Occidua  infido  dum  saevit  gurgite  Phas, 
Dumque  procellosi  temjioris  ira  calet. 
Respectare  iuvat  vicinam  saejoius  urbem, 
190      Et  montes  visu  deficiente  sequi; 

Quaque  duces  oculi  grata  regione  fruuntur, 

Dum  se,    quod  cupiunt,   cernere  posse  putant. 

Nec  locus  ille  mihi  cognoscitur  indice  fumo, 

Qui  dominas  arces  et  caput  orbis  habet; 

195  Quamquam  signa  levis  fumi  commendat  Homerus, 

Dilecto  quotiens  surgit  in  astra  solo: 

Sed  caeli  plaga  candidior  tractusque  serenus 

SigTiat  septenis  cuhnina  clara  iugis. 
Ilhc  perpetui  soles,  atque  ipse  videtur 
200      Quem  sibi  Roma  facit  purior  esse  dies. 
Saepius  attonitae  resonant  Circensibus  aures; 

Nuntiat  accensus  plena  theatra  favor. 
Pulsato  notae  redduntur  ab  aethere  voces, 
Yel  quia  perveniunt,  vel  quia  fingit  amor. 
205  Expectata  fides  pelagi  ter  quinque  diebus, 
Dum  mehor  lunae  se  daret  aura  novae. 
Tum  discessurus  studiis  urbique  remitto 

Palladium,  generis  spemque  decusque  mei. 
Facundus  iuvenis  Gallorum  nuper  ab  arvis 
210      Missus,  Romani  discere  iura  fori. 

Ille  meae  secum  dulcissima  vincula  curae, 
Filius  aflFectU;  stirpe  propinquus,  habet: 

Cuius  Aremoricas  pater  Exuperantius  oras 

Nunc  postliminium  pacis  amare  docet; 
Leges  restituit  libertatemque  reducit  215 

Et  servos  famulis  non  sinit  esse  suis. 
Solvimus  aurorae  dubio,  quo  tempore  primum 

Agnosci  patitur  redditus  arva  color. 
Progredimur  parvis  per  littora  proxima  cymbis; 

Quarum  perfugio  crebra  pateret  humus.  220 

Aestivos  penetrent  oneraria  carbasa  fluctus: 

Tutior  autumnus  mobilitate  fugae. 
Alsia  praelegitur  tellus ,  Pyrgique  recedunt ; 

Nunc  villae  grandes,  oppida  parva  prius. 
lam  Caeretanos  demonstrat  navita  fines:  225 

Aevo  deposuit  nomen  Agylla  vetus. 
Stringimus  Mnc  canens  et  fluctu  et  tempore  Castrum : 

Index  semiruti  porta  vetusta  loci. 
Praesidet  exigui  formatus  imagine  saxi, 

Qui  pastorali  cornua  fronte  gerit:  230 

Multa  licet  priscum  nomen  deleverit  aetas, 

Hoc  Inui  castrum  fama  fuisse  putat. 
Seu  Pan  Tyrrhenis  mutavit  Maenala  silvis, 

Sive  sinus  patrios  iucubo  Faunus  init. 
Dum  renovat  largo  mortalia  saecula  fetu,  235 

Fingitur  in  venerem  pronior  esse  deus. 
Ad  Centumcellas  forti  defleximus  austro: 

Tranquilla  puppes  in  statione  sedent. 
Molibus  aequoreum  concluditur  amphitlieatrum , 

Angustosque  aditus  insula  facta  tegit;  240 

Attollit  geminas  turres  bifidoque  meatu 

Faucibus  artatis  pandit  utrumque  latus. 
Nec  posuisse  satis  laxo  navalia  portu, 

Ne  vaga  vel  tutas  ventilet  aura  rates: 
Interior  medias  sinus  invitatus  in  aedes  245 

Instabilem  fixis  aera  nescit  aquis; 
Qualis  in  Euboicis  captiva  natatibus  unda 

Sustinet  alterno  brachia  lenta  sinu. 
Nosse  iuvat  tauri  dictas  de  nomine  thermas. 

Nec  mora  difficilis   milibus  ire  tribus.  25o 

Non  illic  gustu  latices  Yitiantur  amaro, 

Lymphave  fumifico  sulphure  tincta  calet: 
Purus  odor  mollisque  sapor  dubitare  lavanteni 

Cogit,  qua  melius  parte  petantur  aquae. 
255  Credere  si  dignum  famae,  tlagrantia  taurus 

Investigato  fonte  lavacra  dedit, 
Vt  solet  excussis  pugnam  praehidere  glebis. 

Stipite  cum  rigido  cornua  ijroua  terit: 
Sive  deus,  faciem  mentitus  et  ora  iuvenci, 
260      Nohiit  ardentis  dona  latere  soli; 
Quahs  Agenorei  rapturus  gaudia  furti 

Per  freta  virgineum  solhcitavit  ouus. 
Ardua  non  solos  deceant  miracula  Graios. 

Auctorem  pecudem  fons  Hehconis  habet: 
265  Ehcitas  simih  credamus  origine  Ivmphas, 

Musarum  ut  latices  ungula  fodit  equi. 
Haec  quoque  Pieriis  spiracula  comparat  antris 

Carmine  Messahae  nobihtatus  ager; 
Intrantemque  capit  discedentemque  moratur 
270      Postibus  adfixum  dulce  poema  sacris. 

Hic  est,  qui  primo  seriem  de  Consule  ducit. 

Vsque  ad  Pubhcolas  si  redeamus  avos: 
Hic  et  praefecti  nutu  praetoria  rexit. 

Sed  menti  et  linguae  gioria  maior  inest. 
275  Hic  docuit,  qualem  ponat  facundia  legem. 

Vt  bonus  esse  veht  quisque,  chsertus  erit. 
Roscida  puniceo  fulsere  crepuscula  caelo: 

Pandimus  obhquo  hntea  flexa  sinu. 
Pauhsper  htus  fugmius  Mimione  vadosum: 
280      Suspecto  trepidant  ostia  parva  salo. 
Inde  Graviscarum  fastigia  rara  videmus, 

Quas  premit  aestivae  saepe  paludis  odor: 
Sed  nemorosa  viret  densis  vicinia  hicis, 

Pineaque  extremis  fluctuat  umbra  fretis. 
285  Cernimus  antiquas  nuUo  custode  ruinas 

Et  desolatae  moenia  foeda  Cosae. 
Ridiculam  cladis  pudet  inter  seria  causam 

Promere:  sed  risum  dissimulare  piget. 

Dicimtur  cives  quondain  migrare  coaeti 

Muribus  infestos  deseruisse  lares.  290 

Credere  maluerini  Pygmaeae  damna  colioriis 

Et  coniuratos  iu  sua  bella  grues. 
Haud  procul  hinc  petitur  signatus  ab  Hercule  portus. 

Vergentem  sequitur  mollior  aura  diem. 
Inter  castrorum  vestigia  sermo  retexit  295 

Sardoam  Lepido  praecipitante  fugam. 
Littore  namque  Cosae  cognatos  depulit  hostes 

Virtutem  Catuli  Roma  secuta  ducis. 
Ille  tamen  Lepidus  peior,  civilibus  armis 

Qui  gessit  sociis  impia  bella  tribus:  300 

Qui  libertatem  Mutinensi  Marte  recej)tam 

Obruit  auxiliis^  urbe  pavente,  novis. 
Insidias  paci  moliri  tertius  ausus, 

Tristibus  excej^it  congrua  fata  reis. 
Quartus,  Caesareo  dum  vult  inrepere  regno,         305 

Incesti  poenam  solvit  adulterii. 
Nunc  quoque  —  sed  melius  de  nostris  fama  cjueretur: 

ludex  posteritas  semina  dira  notet. 
Nominibus  certos  credam  decurrere  mores? 

Moribus  an  potius  nomina  certa  dari?  310 

Quidquid  id  est,  mirus  Latiis  annalibus  ordo, 

Quod  Lepidum  toties  reccidit  ense  malum. 
Nec  dum  discussis  pelago  permittimur  umbris. 

Natus  vicino  vertice  ventus  adest. 
Tenditur  in  medias  mons  Argentarius  undas         .".15 

Ancipitique  iugo  caeiiila  curva  premit. 
Transversos  colles  bis  temis  milibus  artat; 

Circuitu  ponti  ter  duodena  patet: 
Qualis  per  geminos  fluctus  Epliyreius  Isthmos 

lonias  bimari  littore  findit  aquas.  320 

Vix  circumvehimur  sparsae  dispendia  rupis; 

Nec  sinuosa  gravi  terra  labore  caret: 
Mutantur  toties  vario  spiramina  flexu. 

Quae  modo  profuerant  vela,  repente  nocent. 
Eminus  Igilii  silvosa  cacumina  miror:  325 

Quam  fraudare  nefas  laudis  honore  suae. 

Haec  2'1'oprios  uuper  tutatast  insula  saltus 

Sive  loei  iugenio  seu  doniini  genio; 
Gurgite  cum  modico  victricibus  obstitit  armis, 
330      Tamquam  longinquo  dissociata  niari: 

Haec  multos  lacera  suscepit  ab  urbe  fugatos; 

Hic  fessis  posito  certa  timore  salus. 
Plurima  terreno  populaverat  aequora  bello 

Contra  naturam  classe  timendus  eques. 
335  Vnimi  mira  fides  vario  discrimine  portum 

Tam  prope  Romanis,  tam  procul  esse  G-etis. 
Tangimus  Ymbronem:   non  est  ignobile  flumen; 

Quod  tuto  trepidas  excipit  ore  rates: 
Tam  facilis  pronis  semper  patet  alveus  undis, 
340      In  pontum  quoties  saeva  procella  ruit. 
Hic  ego  tranquillae  volui  succedere  ripae: 

Sed  nautas ,  avidos  longius  ire,  sequor. 
Sic  festinantem  ventusque  diesque  relinquit; 

Nec  proferre  pedem  nec  revocare  licet. 
345  Littorea  noctis  requiem  metamur  arena: 

Dat  vespertinos  mjrtea  silva  focos: 
Parvula  subiectis  facimus  tentoria  remis: 

Transversus  subito  culmine  contus  erat. 
Lux  aderat:  tonsis  progressi  stare  videmur: 
350      Sed  cursum  prorae  terra  relicta  probat. 
Occurrit  clialjbum  memorabilis  Ilva  metallis, 

Qua  nil  uberius  Norica  gleba  tulit; 
Non  Biturix  largo  potior  strictura  camino, 

Nec  quae  Sardonico  cespite  massa  fluit. 
355  Plus  confert  populis  ferri  fecuuda  creatrix 

Quam  Tartessiaci  glarea  fulva  Tagi. 
Materies  vitiis  aurum  letale  parandis: 

Auri  caecus  amor  ducit  in  omne  nefas: 
Aurea  legitimas  expugnant  munera  taedas, 
360      Virgineosque  sinus  aureus  imber  emit: 
Auro  victa  fides  munitas  decipit  urbes: 

Auri  flagitiis  ambitus  ipse  furit. 
At  contra  ferro  squallentia  rura  coluntur, 

Ferro  vivendi  prima  reperta  viast. 

Saeciila  semideum,  ferrati  nescia  Martis,  365 

Ferro  crudeles  sustinuere  feras. 
Humanis  manibus  non  sufficit  usus  inermis, 

Si  non  sint  aliae  ferrea  tela  manus. 
His  mecum  pigri  solabar  taedia  venti: 

Dum  resonat  variis  vile  celeuma  modis.  370 

Lassatum  cohibet  vicina  Faleria  cursum, 

Quamquam  vix  medium  Phoebus  haberet  iter. 
Et  tum  forte  hilares  per  compita  rustica  pagi 

Mulcebant  sacris  pectora  fessa  iocis: 
Illo  quippe  die  tandem  renovatus  Osiris  375 

Excitat  in  fruges  germina  laeta  novas. 
Egressi  villam  petimus  lucoque  vagamur; 

Stagna  placent  saepto  deliciosa  vado. 
Ludere  lascivos  intra  vivaria  pisces 

Gurgitis  inclusi  laxior  unda  sinit.  380 

Sed  male  pensavit  requiem  stationis  amoenae 

Hospite  conductor  crudior  Antiphate. 
Namque  loci  queruhis  curam  ludaeus  agebat, 

Humanis  animal  dissociale  cibis. 
Yexatos  frutices,  pulsatas  imputat  algas,  385 

-Damnaque  libatae  grandia  clamat  aquae. 
Reddimus  obscaenae  convicia  debita  genti, 

Quae  genitale  caput  propudiosa  metit: 
Eadix  stultitiae:  cui  frigida  sabbata  cordi, 

Sed  cor  frigidius  relligione  sua.  390 

Septima  quaeque  dies  turpi  damnata  veterno, 

Tamquam  lassati  mollis  imago  Dei. 
Caetera  mendacis  deliramenta  catastae 

Nec  pueros  omnes  credere  posse  reor. 
Atque  utinam  numquam  ludaea  subacta  fuisset    395 

Pompeii  belHs  imperiisque  Titi! 
Latius  excisae  pestis  contagia  serpunt, 

Victoresque  suos  natio  victa  premit. 
Adversus  surgit  Boreas:  sed  nos  quoque  remis 

Surgere  certamus,  dum  tegit  astra  dies.  400 

Proxima  securum  reserat  Populonia  litus, 

Qua  uaturalem  ducit  in  arva  sinum. 

Non  illic  positas  extollit  iu  aetliera  moles 
Lumine  noctumo  conspicienda  Pharos: 
405  Sed  speculam  validae  rapis  sortita  Yetustas. 
Qua  tluctus  domitos  arduus  urget  apex, 
Castellum  geminos  hominum  fundavit  in  usus. 

Praesidium  terris  indiciumque  fretis. 
Agnosci  nequeunt  aevi  monumenta  prioris: 
410      Grandia  consumpsit  moenia  tempus  edax. 
Sola  manent  intercej)tis  vestigia  muris: 

Ruderibus  latis  tecta  sepulta  iacent. 
Xon  incUgnemur  mortalia  corpora  solvi. 
Cernimus  exemplis   oppida  posse  mori. 
415  Laetior  hic  nostras  crehrescit  fama  per  aures: 
Consilium  Romam  paene  redire  fuit. 
Hic  praefecturam  sacrae  cognoscimus  urbis 

Delatam  meritis,  dulcis  amice,  tuis. 
Optarem  verum  complecti  carmine  nomen. 
420      Sed  quosdam  refugit  regula  dura  pedes. 
Cognomen  versu  dederis,  carissime  Ruti: 

Illo  te  duduni  pagina  nostra  canit. 
Festa  dies  pridemque  meos  diguata  penates 
Poste  coronato  vota  secunda  colat: 
425  Exoment  virides  communia  gaudia  rami: 
Provectast  animae  portio  magna  meae. 
Sic  milii,  sic  potius  placeat  geminata  potestas: 

Per  quem  makieram,  rursus  honore  fruor, 
Currere  curamus  velis  aquilone  reverso, 
430      Cum  jnimum  roseo  fulsit  Eous  equo. 
Incipit  obscuros  ostendere  Corsica  montes, 

Nubiferumque  caput  concolor  umbra  levat. 
Sic  dubitanda  solet  gracili  vanescere  coniu 
Defessisque  oculis  Luna  reperta  latet. 
435  Haec  j)onti  brevitas  auxit  mendacia  famae : 
Armentale  ferunt  quem  perarasse  pecus, 
Tempore  Cyrnaeas  quo  ijrimum  venit  in  oras 

Forte  secuta  vagum  femina  Corsa  bovem. 
Processu  pelagi  iam  se  Capraria  tollit. 
440      Squallet  lucifugis  insula  plena  viris. 

Ipsi  se  mouachos  Graio  cognomine  dicunt, 

Quod  soli  nullo  vivere  teste  volunt. 
Munera  fortunae  metuuntj  dum  damna  verentur. 

Quisquam  sponte  miser,  ne  miser  esse  queat? 
Quaenam  perversi  rabies  tam  stulta  cerebri.  445 

Dum  mala  formides,  nec  bona  posse  patiV 
Sive  suas  repetunt  fatorum  ergastula  poenas, 

Tristia  seu  nigro  viscera  felle  tument. 
Sic  nimiae  bilis  morbum  assignavit  Homerus 

Belleroplionteis  sollicitudinibus:  450 

Nam  iuveni  offenso  saevi  post  tela  doloris 

Dieitur  humanum  displicuisse  genus. 
In  Volaterranum,  vero  Yada  nomine^  tractum 

Ingressus  dubii  tramitis  alta  lego. 
Despectat  prorae  custos  clavumque  sequentem      455 

Dirigit  et  puppim  voce  monente  regit. 
Incertas  gemina  discriminat  arbore  fauces 

Defixasque  offert  limes  uterque  sudes: 
Illis  proceras  mos  est  adnectere  lauros 

Conspicuas  ramis  et  fruticante  comaj  460 

Vt  praebente  viam  densi  symplegade  linii 

Servet  inoffensas  semita  clara  notas. 
Illic  me  rabidus  consistere  Corus  adegit, 

Qualis  silvarum  frangere  lustra  solet. 
Vix  tuti  domibus  saevos  toleravimus  imbres.         465 

Albini  patuit  proxima  villa  mei. 
Namque  meus,  quem  Roma  meo  subiunxit  honori, 

Per  quem  iura  meae  continuata  togae. 
Non  exspectatos  pensavit  laudibus  annos; 

Vitae  flore  puer^  sed  gravitate  senex.  470 

Mutua  germanos  iunxit  reverentia  mores, 

Et  favor  alternis  crevit  amicitiis. 
Praetulit  ille  meas,  cum  vincere  posset,  habenas: 

At  decessoris  maior  amore  fuit. 
Subiectas  villae  vacat  aspectare  salinas:  475 

Namque  hoc  censetur  nomine  salsa  pakis, 
Qua  mare  terrenis  declive  canalibus  intrat, 

Multifidosque  lacus  parvula  fossa  rigat. 

Ast  iibi  flagrantes  admovit  Sirius  ignes, 
480      Cuni  pallent  herbae,  cum  sitit  omnis  ager: 
Tum  cataractarum  claustris  excluditur  aequor, 

Vt  fixos  latices  torrida  duret  liumus. 
Concipiunt  acrem  nativa  coagula  Phoebum, 
Et  gravis  aestivo  crusta  calore  coit; 
485  Haud  aliter  quam  cum  glacie  riget  horridus  Hister 
Grandiaque  adstricto  flumine  plaustra  vehit. 
Rimetur  solitus  naturae  expendere  causas, 
Incjue  pari  dispar  fomite  quaerat  opus: 
Vincta  fluenta  gelu  concepto  sole  liquescunt, 
490      Et  rursus  liquidae  sole  gelantur  aquae. 

0,  quam  saepe  malis  generatur   origo  bonoruml 

Tempestas  dulcem  fecit  amara  moram: 
Victorinus  enim ,  nostrae  pars  maxima  mentis, 
Congressu  explevit  mutua  vota  suo. 
495  Errantem  Tuscis  considere  compulit  agris 
Et  colere  extemos  capta  Tolosa  lares. 
Nec  tantum  duris  nituit  sapientia  rebus: 

Pectore  non  alio  prosperiora  tulit. 
Conscius  Oceanus  virtutum,  conscia  Thyle, 
500      Et  Cjuaecumque  ferox  arva  Britannus  arat: 
Qua  praefectorum  vicibus  frenata  potestas 
Perpetuum  magni  faenus  amoris  habet. 
Extremum  pars  illa  quidem  discessit  in  orbem, 
Sed  tamquam  media  rector  in  urbe  iuit. 
505  Plus  palmaest  illos  inter  voluisse  placere, 
Inter  quos  minor  est  displicuisse  pudor. 
Illustris  nuper  sacrae  comes  additus  aulae 
Contempsit  summos  ruris  amore  gradus. 
Hunc  ego  complexus  ventorum  adversa  fefelli, 
510      Duna  videor  patriae  iam  mihi  parte  frui. 
Lutea  protulerat  sudos  aurora  iugales: 

Antemnas  tendi  littoris  aura  iubet. 
Inconcussa  vehit  tranquillus  aplustria  flatus, 
Mollia  securo  vela  rudente  tremunt. 
515  Adsurgit  ponti  medio  circumflua  Gorgon 
Inter  Pisanum  Cyrnaicumque  latus. 

Aversor  scopulos,  claumi  monumenta  recentis: 

Perditus  hic  vivo  funere  civis  erat. 
Noster  enim  nuper  iuvenis  maioribus  amplis, 

Nec  censu  inferior  coniugiove  minor,  .520 

Impulsus  furiis,  homines  terrasque  reliquit, 

Et  turpem  latebram  credulus  exul  adit. 
Infelix  putat  illuvie  caelestia  pasci, 

Seque  premit  laesis  saevior  ipse  deis. 
Non,  rogo,  deterior  Circeis  secta  venenis?  525 

Tunc  mutabantur  corpora,   nunc  animi. 
Inde  Triturritam  petimus:  sic  villa  vocatur, 

Quae  late  expulsis  insula  paene  fretis. 
Namcjue  manu  iuuctis  procedit  in  aequora  saxis, 

Quique  domum  posuit,  condidit  ante  solum.      530 
Contiguum  stupui  portum ,  C{uem  fama  frequentat 

Pisarum  emporio  divitiisque  maris. 
Mira  loci  facies.     Pelago  pulsantur  aperto 

Inque  omnes  ventos  litora  nuda  patent: 
Non  ullus  tegitur  per  brachia  tuta  recessus,  535 

Aeolias  possit  qui  prohibere  minas: 
Sed  procera  suo  praetexitur  alga  profuudo, 

Molliter  offensae  non  nocitura  rati; 
Et  tamen  insanas  cedendo  interligat  undas, 

Nec  sinit  ex  alto  grande  volumen  agi.  540 

Tempora  navigii  clarus  reparaverat  Eurus: 

Sed  mihi  Protadium  visere  cura  fuit; 
Quem  qui  forte  velit  certis  cognoscere  signis, 

Virtutis  specimen  corde  videre  putet: 
Nec  magis  efficiet  similem  pictura  colore,  545 

Quam  quae  de  meritis  mixta  figura  venit. 
Aspicienda  procul  certo  prudentia  vultu, 

Formaque  iustitiae  suspicienda  micat. 
Sit  fortasse  minus,  si  laudet  Gallia  civem: 

Testis  Roma  sui  praesulis  esse  potest.  560 

Substituit  patriis  mediocres  Vmbria  sedes: 

Virtus  fortunam  fecit  utramque  parem. 
Mens  invicta  viri  pro  magnis  parva  tuetur, 

Pro  parvis  animo  magna  fuere  suo. 

555  Exiguus  regum  victores  cespes  habebat^ 
Et  Cincinnatos  iugera  pauca  dabant. 
Haec  etiam  nobis  non  inferiora  feruntur 

Vomere  Serrani  Fabriciique  foco. 
Puppibus  ergo  meis  fida  in  statione  locatis 
560      Ipse  vehor  Pisas  qua  solet  ire  pedes. 

Praebet  equos ,  offert  etiam  carpenta  tribunus , 

Ex  commilitio  carus  et  ipse  milii, 
Officiis  regerem  cum  regia  tecta  magister, 
Armigerasque  pii  principis  excubias. 
565  Alpheae  veterem  contemplor  originis  urbem, 

Quani  cingunt  geminis  Arnus  et  Ausur  aquis; 
Conum  pyramidis  coeuntia  flumina  ducunt: 

Intratur  modico  frons  patefacta  solo: 
Sed  i^roprium  retinet  communi  in  gurgite  nomen, 
570      Et  pontum  sohis  scilicet  Amus  adit. 

Ante  diu,  quam  Troiugenas  fortuna  penates 

Laurentinorum  regibus  insereret, 
Elide  deductas  suscepit  Etruria  Pisas; 
Nominis  indicio  testificata  genus, 
575  Hic  oblata  mihi  sancti  genitoris  imagO; 
Pisani  proprio  quam  posuere  foro. 
Laudibus  amissi  cogor  lacrimare  parentis : 
Fluxerunt  madidis  gaudia  maesta  genis. 
Namque  pater  quondam  Tyrrhenis  praefuit  arvis  ^ 
580      Fascibus  et  senis  credita  iura  dedit. 

Narrabat,  memini,  multos  emensus  honores 

Tuscorum  regimen  plus  placuisse  sibi: 
Nam    neque    opum    curam,    quamvis   sit  magna, 

sacrarum 
Nec  ius  quaesturae  grata  fuisse  magis: 
585  Ipsam,  si  fas  est,  postponere  praefecturam 
Pronior  in  Tuscos  non  dubitabat  amor, 
Nec  fallebatur,  tam  carus  et  ipse  probatis: 

Aetemas  grates  mutua  cura  canit ; 
Constantemque  sibi  pariter  mitemque  fuisse^ 
590      Insinuant  natis  qui  meminere  senes. 

Ipsum  me  gradibus  non  degenerasse  parentis 

Gaudent,  et  duplici  sedulitate  fovent, 
Haec  eadem,  cum  Flaminiae  regionibus  irem, 

Splendoris  patrii  saepe  reperta  fides: 
Famam  Lachanii  veneratur  numinis  instar  595 

Inter  Tybrigenas  Lydia  tota  suos. 
Grata  bonis  priscos  retinet  provincia  mores 

DigTiaque  rectores  semper  habere  bonos, 
Qualis  nunc  Decius,  Lucilli  nobile  pignus, 

Per  Coryti  f)opulos  arva  beata  regit.  600 

Nec  mirum,  magni  si  redditus  indole  nati 

Felix  tam  simili  posteritate  pater. 
Huius  vulnificis  satira  ludente  Camenis 

Nec  Turnus  potior  nec  luvenalis   erit. 
Restituit  veterem  censoria  lima  pudorem:  605 

Dumque  malos  carpit,  praecipit  esse  bonos. 
Non  olim  sacri  iustissimus  arbiter  auri 

Circumsistentes  reppulit  harpyias  ? 
Harpyias,  quarum  discerpitur  unguibus  orbis, 

Quae  pede  glutineo  quod  tetigere  trahunt:        610 
Quae  luscum  faciunt  Argum,   quae  Lyncea  caecum: 

Inter  custodum  publica  furta  volant. 
Sed  non  Lucillum  Briareia  praeda  fefellit, 

Totque  simul  manibus  restitit  una  manus. 
lamque  Triturritam  Pisaea  ex  urbe  reversus,        615 

Aptabam  nitido  pendula  vela  Noto : 
Cum  subitis  tectus  nimbis  insorduit  aether; 

Sparserunt  radios  nubila  rupta  vagos. 
Substitimus.     Quis  enim  sub  tempestate  maligna 

Insanituris  audeat  ire  fretis?  620 

Otia  vicinis  terimus  navalia  silvis, 

Sectandisque  iuvat  membra  movere  feris. 
Instrumenta  pajrat  venandi  viHcus  hospes 

Atque  olidum  doctas  nosse  culiile  canes. 
Funditur  insidiis  et  rara  fraude  plagarum  625 

Terribilisque  cadit  fulmine  dentis  aper, 
Quem  Meleagrei  vereantur  adire  lacerti, 

Qui  laxet  nodos  Amphitryoniadae. 
Tum  responsuros  persultat  bucina  montes, 

Namatianvs.  2 

630      Fitque  reportanti  earmine  praeda  levis. 
Interea  macUdis  non  desinit  Africus  alis 

Continuos  picea  nube  negare  dies, 
lam  matutinis  Hyades  occasibus  udae: 

lam  latet  hibemo  conditus  imbre  Lepus, 
635  Exiguum  radiis,  sed  magnis  fluctibus,  astrum, 

Quo  madidam  nullus  navita  linciuit  humum. 
Namque  procelloso  subiungitur  Oarioni 

Aestiferumque  Canem  roscida  praeda  fugit. 
Vidimus  excitis  pontuni  flavescere  arenis 
640      Atque  eructato  vertice  rura  tegi: 

Qualiter  Oceanus  mediis  infunditur  agris, 

Destituenda  vago  cum  premit  arva  salo; 
Sive  alio  refluus  nostro  conliditur  orbi, 

Sive  corusea  suis  sidera  pascit  aquis. 

Nondum  longus  erat  nec  multa  volumina  passus . 

lure  suo  poterat  longior  esse  liber: 
Taedia  continuo  timuit  censura  labori, 

Sumere  ne  lector  iuge  paveret  opus. 
5  Saepe  cibis  adfert  serus  fastidia  finis: 

Gratior  est  modicis  haustibus  unda  siti. 
Intervalla  viae  fessis  praestare  videtur 

Qui  notat  inscriptus  milia  crebra  lapis. 
Partimur  trepidum  per  opuscula  bina  ruborem, 
10      Quem  satius  fuerat  sustinuisse  semel. 
Tandem  nimbosa  maris  obsidione  solutis 

Pisano  portu  contigit  altasequi. 
Arridet  placidum  radiis  crispantibus  aequor, 

Et  sulcata  levi  murmurat  unda  sono. 

Incipiunt  Appennini  devexa  videri,  15 

Qiia  fremit  aerio  monte  repulsa  Thetis. 
Italiam  rerum  dominam  qui  cingere  visu 

Et  totam  pariter  cemere  mente  velit, 
Inveniet  quernae  similem  procedere  frondi, 

Artatam  laterum  conveniente  sinu.  20 

Milia  per  longum  decies  centena  teruntur 

A  Ligurum  terris  ad  freta  Sicaniae: 
In  latum  variis  damnosa  amfractibus  intrat 

Tyrrheni  rabies  Adriacique  sali. 
Qua  tamen  est  iuncti  maris  angustissima  tellus,    25 

Triginta  et  centum  milia  sola  patet. 
Diversas  medius  mons  obliquatur  in  undas, 

Qua  fert  atque  refert  Phoebus  uterque  diem: 
Vrget  Dalmaticos  Eoo  vertice  fluctus, 

Caerulaque  occiduis  frangit  Etrusca  iugis.  30 

Si  factum  certa  mundum  ratione  fatemur, 

Consiliumque  dei  machina  tanta  fuit; 
Excubiis  Latii  praetexuit  Appenninum 

Claustraque  montanis  vix  adeunda  viis. 
Invidiam  timuit  natura  parumque  putavit  35 

Arctois  Alpes  ojDposuisse  minis: 
Sicut  vallavit  multis  vitalia  membrisj 

Nec  semel  inclusit,  quae  pretiosa  tulit. 
lam  tum  multiplici  meruit  munimine  cingi 

Sollicitosque  habuit  Roma  futura  Deos.  40 

Quo  magis  est  facinus  diri  Stilichonis  acerbum, 

Proditor  arcani  qui  fuit  imperii. 
Romano  generi  dum  nititur  esse  superstes, 

Crudehs  summis  miscuit  ima  furor: 
Dumque  timet,  quidquid  se  fecerat  ipse  timeri,     45 

Immisit  Latiae  barbara  tela  neci. 
Visceribus  nudis  armatum  condidit  hostem, 

Illatae  cladis  liberiore  dolo. 
Ipsa  satellitibus  pellitis  Roma  patebat, 

Et  captiva  prius,  quam  caperetur,  erat.  50 

Nec  tantum  Geticis  grassatus  proditor  armis: 

Ante  Sibyllinae  fata  cremavit  opis. 

Odimus  Althaeam  consumiDti  fuuere  torris: 

Nisaeum  crinem  flere  putantur  aves. 
55  At  Stilicho  aeterni  fatalia  pignora  regni 

Et  plenas  voluit  praecipitare  colos. 
Omnia  Tartarei  cessent  tormenta  Neronis, 

Consumat  Stygias  tristior  umbra  faces. 
Hic  immortalem,  morialem  perculit  ille; 
60      Hic  mundi  matrem  perculit,  ille  suam. 
Sed  deverticulo  fuimus  foriasse  loquaces: 

Carmine  propositum  iam  repetamus  iter. 
Adveliimur  celeri  candentia  moenia  lapsu: 

Nominis  est  auctor  sole  corusca  soror. 
65  Indigenis  superat  ridentia  lilia  saxis, 

Et  levi  radiat  picta  nitore  silex. 
Dives  marmoribus  tellus,  quae  luce  coloris 

Provocat  intactas  luxuriosa  nives. 

Reliqua  desunt. 

Iris  I,  98. 
Isthmos  I,  319. 
Italia  II,  17. 
ludaea  I,  395. 
ludaeus  I,  383. 
luvenaHs  I,  604. 
Lachanius  I,  595. 
Latius  I,  12.  149.  311.  II,  33. 

46. 
Laurentinus  I,  570. 
Lepidus  subst.  et  adi.  I,  296. 

299.  312. 
Lepus  I,  634. 
Libye  I,  59. 
Ligur  II,  22. 
LuciUus  I,  599.  613. 
Lydia  I,  596. 
Lynceus  I,  611. 
Macetes  I,  85. 
Maenala  I,  233. 
Maro  I,  170. 
Mars  I,  67.  301.  365. 


Medus  I,  84. 

Meleagreus  I,  627. 

MessaUa  I,  268. 

Munio  I,  279. 

Musa  I,  266. 

Mutinensis  301. 

Nero  II,  57. 

Nilus  I,  145. 

Niseus  II,  54. 

Noricus  I,  352. 

Oarion  I,  637. 

Oceanus  I,  56.  499.  641. 

Osiris  I,  375. 

Paeonius  I,  74. 

PaUadius  I,  208. 

Pan  I,  233. 

Pai-thus  I,  85. 

Phoebus  I,  57.  184.  372.  483. 

II,  28. 
Pierius  I,  267. 
Pisae  I,  532.  560.  573. 
Pisanus  subst.  et  adi.  I,  516. 

576.  II,  12, 
PUas  I,  187. 
Poenus  I,  173. 
Pompeius  I,  396. 
Populonia  I,  401. 
Protadius  I,  542. 
PubUcoIa  I,  272. 
Pygmaeus  adi.  I,  291. 
Pyrgi  I,  223. 
Pyrrhus  I,  127. 
Quirinus  I,  157. 
Rhenus  I,  145. 
Roma  1 ,  3.  48.  116.  167.  200. 

298.  416.  467.  550.  II,  40.  49. 
Romanus  subst.  et  adi.  I,  7. 

79.  133.  210.  336. 
Romuleus  I,  2.  152. 
Romulides  I,  68. 
Rufius  I,  168.  421. 
Rutulus  adi.  I,  170. 
Samnis  I,  126. 
Sardonicus  I,  354. 
Sardous  I,  296. 
Serranus  t,  558. 
Sicania  II,  22. 
SibylUnus  II,  52. 

Sirius  I,  479. 
StiUclio  II,  41.  55. 
Stygius  II,  58. 
Tagus  I,  356. 
Tarpeius  I,  108. 
Tartareus  II,  57. 
Tartessiacus  I,  356. 
Thermae  I,  249. 
Thetis  II,  16. 
Thyle  I,  499. 
Tiberis  I,  180. 
Titus  I,  396. 
Tolosa  I,  496. 
Triturrita  I,  527.  615. 
Troiugena  I,  571. 


Turnus  I,  604. 

Tuscus  subst.  et  adi.  I,  39.495. 
582.  586. 
Tybrigena  I,  596. 
Tybris  I,  151. 
Tyrius  I,  174. 

Tyrrhenus  I,  233.  579.  II,  24. 
Vada  I,  453. 
Venus  I,  67.  236. 
Victorinus  I,  493. 
Vmbria  I,  551. 
Vmbro  I,  337. 
Volaterranus  I,  453. 
Volusus  I,  169. 
Vrsa  I,  60. 

ast(in  formula  'ast  ubi')  1, 479. 

ego 

mihi  non  mi. 

Faleria  I,  371. 

Harpylae  I,  608.  9. 

Lachanius?  I,  595. 

Paeonius  I,  75. 

populo  I,  333. 

propago  subst.  I,  7. 


Ijropudiosus  I,  388. 

reccidit  I,  312. 

relligio  I,  390. 

relligiosus  I,  13.  390. 

-u  dativus?  I,  421. 

-um  pro    -arum    vel  -orum 

Aeneadum,  RomuHdum  1, 68. 

Macetum  ib.  85.  semideum 

ib.  365. 


DE  POETIS  SAECVLI  V.  C.  X. 

Hadriani  a  tempore  cum  ipsius  principis  aucto- 
ritate  rursus  coalita  esset  imitatio  scriptorum  anti- 
quissimorum,  quamquam  suus  semper  mansit  honos 
Vergilio,  tamen  priorum  aetate  poetarum  magis  ob- 
servarunt  exempla  Frontoni  aequales.  E  quibus  ma- 
xime  fama  percrebuere  praeter  ipsum  Hadrianum  P. 
Annius  Florus,  amicus  eius,  et  paullo  posteriores 
aetate  Annianus  Faliscus,  lulius  Paullus,  L.  Appu- 
leius.  Vnde  nonnulli  Plauti  Terentiique  senarios 
iambicos  et  trocliaicos  septenarios  propriis  carmini- 
bus  restauravere.  Sed  plures  multo  Laevii  Varronis- 
que  et  aequalium  hisce  metrorum  numerositatem  ap- 
probaverunt.  Qui  fuere  multiformes,  tenelli,  arguti^ 
nitoris  supra  quam  credi  potest  studiosi,  quamquam 
certum  est  simplicem  pulchri  rectique  sensum  nullo 
fuco  nullisque  lenociniis  posse  compensari.  Nemj)e 
dum  varietati  metrorum  et  elegantiae  consulitur,  mi- 
nore  cum  cura  habuerunt  iUud  quae  cuique  essent 
apta  carmini.  Vnde  et  Serenus  res  leviculas  haud 
raro  cothurnatis  persequitur  numeris  et  quidam  eo 
dementiae  progressi,  ut  epici  carminis  materiam 
dimetris  iambicis  attenuarent.  Hoc  est  quod  dicit 
Quintilianus  circa  stilicidia  affici,  de  maiestate  po- 
puli  Romani  demisse  agere  et  subtiliter. 

Ceterum  omisi  versvis  illos,  qui  apud  scriptores 
historiae  Augustae  occurrunt,  ne  barbaries  horum 
Anniani  ac  Sereni  et  reliquorum  officeret  nitori,  si- 
mul  quia  persuasum  erat  eos  nielius  reservari  syllo- 
gae  illij  quo  omnia,  quotquot  extant,  Romanorum 
carmina  popularia  complectimur. 

I.    AELIVS  HADRIANVS. 

Videnda  quae  dixit  de  Hadriano  Bemhardyus  h. 
1.  L.  ed.  III  pgg.  297,  8.  Hic  imperator  inter 
cetera  vitae  oblectamenta  etiani  versibus  mediocri- 
bus  Graeca  pariter  ac  Latina  lingua  scriptis  haud 
mediocrem  operam  insumpsit.  Fuit  enim  ut  ait  Spar- 
tianus  et  poematum  et  litterarum  omnium,  maxinie 
veterum,  studiosissimus ;  nam  et  Ciceroni  Catonem, 
Vergilio  Ennium,  Sallustio  Caelium  praetuli^.  Fuere 
autem  scripta  diversi  generis,  sed  saepius  tenuis. 
Pueros  quos  habebat  delicatos  versibus  eum  cele- 
brasse  aliaque  amatoria  carmina  condidisse  narrat 
Spartianus  [c.  XHII].  Quid  quod  eundem  equi  sui 
venatici  cui  nomen  erat  Borystheni  tumulo  epigram- 
mata  ab  ipso  composita  insculpsisse  auctor  est  Cas- 
sius  Dio  [LXVIIH,  10]? 

1.    ego  nolo  Florus  esse, 

amblare  per  tabernas, 

latitare  per  popinas, 

culices  pati  rutundos. 
Spartianus  in  vita  Hadriani  c.  16 :  Floro  poetae  scri- 
benti  ad  se   'ego   nolo  Caesar  esse'  e.  q.  s.  rescri- 
psit.  —  V.  2  'amblare'  Casaubonus,  cf.  d.  r.  m.  366; 
'ambulare'  v. 

2.   lascivus  versu,  mente  pudicus  eras. 
Appul.  apol.  j)g.  410  ed.  Oud.  'divus  Hadrianus  cum 
Voconi  amici  sui  poetae  tumukim  versibus  munera- 
retur,   ita  scripsit  'lascivus'  e.  q.  s.     Cet.  cf.  Mart. 
I,  4,  8. 

3.    animula  vagula  blandula, 

hospes  comesque  corporis, 

quae  nunc  abibis  in  loca, 

pallidula,  rigida,  nudula! 

nec  ut  soles  dabis  iocos. 
Spart.  ib.  c.  25 :  et  moriens  quidem  hos  versus  fecisse 
dicitur  'animula'    e.  q.  s.  tales    autem,    nec  multo 

meliores    feeit   et  Graecos.    —    Post  v.  4    fortasse 
quaedam  lacuna  liausta. 

Praeter  haec  quae  recte  tribuantur  Hadriano  car- 
mina  Latina  non  extant.  Nam  tale  '  ut  belli  sonuere 
tubae'  et  parodia  eius  ^Almo,  Theon,  Thyrsis'  [210. 
253  M.]  cum  nulla  fere  membranarum  auctoritate 
addita  sint  Hadriano  (nam  codicem  Parisinum  6630, 
saeculo  si  dis  placet  XHI  tribuendum,  in  quo  et 
haec  poemata  et  illud  'Borysthenes  Alanus'  huic 
adscripta  esse  testatur  catalogus  non  moror)  silentio 
mittemus ;  nec  minus  illa  'Mantua  da  veniam',  'Thrax 
puer  adstricto'  [554.  69],  e  quibus  hoc  ne  antiquum 
quidem  videri  assentior  Schradero.  Denique  restant 
inscriptiones  duae  411e  ego  Pannoniis'  et  'Borysthe- 
nes  Alanus',  quarum  origo  ut  incerta  satis  tamen 
suspecta  et  ab  Hadriano  utique  aliena.  Quis  enim 
putabit  hominem  cultissimum  Graeculorum  serae  ae- 
tatis  vel  aliquando  Romanorum  more  [cf.  d.  r.  m. 
3551  nomen  suum  choriambica  mensura  extulisse 
209,  3],  aut  nocendi  verbum  iunxisse  accusativo 
211,  7],  aut  versus  Aristophanei  trochaeum  priorem 
violasse  spondeo  [ib.  4]  et  illius  pariter  atque  ana- 
creontei  altemantem  seriem  confusis  metris  turbasse 
sicut  evenit  in  epigrammate  de  Borysthene.  Quod 
equidem  puto  compositum  ab  eo,  qui  Mysiam,  in 
qua  Hadrianum  venationi  indulsisse  refert  Dio,  pu- 
taret  Moesiam,  cum  potius  sit  Asiae  regio. 


n.    P.  AOTIVS  FLORVS. 

Dixerunt  de  Floro  lahnius  et  Muellerus,  quorum 
utrique  Ottonis  est  praenomen,  ille  iu  praefatione 
librorum  historici  Flori  pgg.  XXXVIHI  sqq.,  hic  in 
dissertatione  de  P.  Annio  Floro  poeta  a.  1855  Bero- 
lini  edita  pgg.  6  sqq. 

P.  Annius  Florus  cuius  dissertationis  qua  quae- 
ritur  Vergilius  uti'um  oratoribus  magis  an  poetis  sit 

annumerandus  (eandem  etiam  de  Lucano  motam  quae- 
stionem  constat)  particula  quaedam  ante  annos  cir- 
citer  XXV  innotuit  quin  idem  sit  cum  Floro  poeta, 
Hadriani  amico  illo,  cuius  extant  quaedam  epistula- 
rum  ad  imperatorem  datarum  reliquiae,  non  videtur 
posse  dubitari.  Is  igitur  c.  a.  p.  Clir.  74  natus  in 
Africa  cum  puero  coronam  in  certamine  poetarum 
lovi  Capitolino  sacrato  ab  Domitiano  propter  invi- 
diam  imperatoris  assequi  non  licuisset  quamquam 
efflagitante  populo,  taedio  repulsae  victus  peragrato 
orbe  terrarum  tandem  in  Hispania  Tarraconensi  con- 
stitit  ibique  ludum  aperuit.  Deinde  Romam  regres- 
sus  in  amicitiam  Hadriani  qui  plurimum  vixit  cum 
bominibus  litteratis  videtur  pervenisse,  nisi  eam  iam 
ante  cum  liomine  ex  Hispania  genus  ducente  con- 
traxit.  —  Sed  enim  fata  Flori  qui  volet  ex  tractatu 
illo  obvio  plerisque  cognoscet.  Nunc  de  poematis 
videamus ;  nam  historiarum  T.  Livii  epitomen,  quam 
liber  Bambergensis  lulio  Floro,  Nazarianus  L.  An- 
naeo  Floro  tribuit,  etsi  huius  quoque  auctorem  Ha- 
driano  aequalem  fuisse  constat,  alienum  esse  a  poeta 
facile  adducor  ut  credani.  Ceterum  dolendum  quod 
huius  tam  pauca  eaque  dubitationi  non  prorsus  ex- 
empta  prostant  carmina.  Ac  primum  quidem  certo 
eius  esse  apparet  versus  apud  Spartianum  extantes; 
neque  falsi  videntur  esse  qui  tetrametros  quos  pro- 
ximo  loco  exhibemus  servata  Salmasiani  libri  scri- 
ptura  in  quo  est  Flori  (nam  in  Thuaneo  legitur 
'Floridi',  quae  sequente  'de'  evenit  labes)  eidem 
adscribunt  Annio.  Nam  et  pleraque  omnia  Salma- 
siani  codicis  carmina  Afrorum  sunt  poetarum.  Minus 
certa  res  de  illo  'venerunt  aliquando  rosae'.  Quam- 
quam  quod  Rivinus  pro  eo  quod  est  Flori  scriben- 
dum  esse  putat  de  Floribus,  praecedentium  eiusdem 
argumenti  carminum  titulis  confutatur.  Et  aliquando 
in  libro  Salmasiano  eorundem  auctorum  carmina 
longo  extant  intervallo  dirempta.  Quae  cum  ita  sint, 
poematium  illud  Flori,  quo  certe  non  est  indignum, 

reliquiis  addendum  esse  censui.  Praeterea  Riesius 
dubitavit  an  praecedentia  tria  opuscula  quae  in  libro 
Salmasiano  unam  paginam  duobus  versibus  minus 
complent,  ita  quidem  ut  ab  illo  'Flori'  incipiat  no- 
va,  eidem  sint  tribuenda.  Quae  opinio  quaquam 
incerta  habet  tamen  quo  commendetur.  Certe  haec 
carmina  non  sine  causa  nexa  in  libro  scripto  sed 
mutua  imitatione  orta  facile  tibi  persuadebis.  Si- 
millimi  autem  argumenti  nec  ad  illa  emendanda  in- 
utile  idyllium  de  rosis,  quod  recte  seu  secus  inter 
Ausonii  legitur  opera. 

Denique  fuere  qui  pervigilium  Veneris  tribuerent 
Floro:  nimis  tamen  res  ambigua. 

1.  ego  nolo  Caesar  esse, 
amblare  per  Britannos 

*  •* 

Scytliicas  pati  pruinas. 

Spartianus  in  vita  Hadriani  c.  16.  —  'Amblare' 
Casaubonus,  'ambulare'  v.  —  Post  Britannos  lacu- 
nam  unius  versus  esse  Hadriani  responso  probari 
adnotavit  Jabnius. 

[de  qualitate  vitium] 

2.  Baccbe,  vini  tu  repertor,  plenus  adsis  vitibus, 
effluas  dulcem  liquorem  conparandum  nectari, 
conditumque  fac  vetustum,  ne  malignis  venulis 
asperum  ducat  saporem,  versus  usum  in  alterum. 

In  eis  canninibus  quae  Salmasiano  et  Thuaneo 
libris  tradita  extant,  ne  nimius  essem  non  nisi  po- 
tissimas  dittograjDhias  adposui,  cum  reliquae  facili 
opera  peti  possint  ex  Riesii  sylloge. 

De  qualitate  vitium;  Witium'  ego;  Witae'  cdd. 
—  V.  2,  scripsi  "^  vini  tu '  pro  '  vitium '  sive  '  vitum ', 
quod  irrepsit  mendum  ex  eo  quod  sequitur  Witibus'. 
Ita  vini  repertor  dicitur  Bacchus  a  Rutilio  Nama- 
tiano  I,  73.  —  ib.  2  *  comparandum '  T.  —  ib.  3 
*ne'  T,  *nec'  S.  —  ib.  4  ^alterum'  docti;  'altero' 
T,  'alteros'  S. 

3.  mulier  intra  pectus  omnis  celat  ulcus  pestilens: 
dulce  de  labris  locuntur,  corde  vivunt  noxio. 
V.  1.     'mulier    intra    pectus   omnis'  Piersonus; 

*  o.  m.  i.  p.'  V.  —  ib.  ^ulcus'  Bouhierius,  Wirus'  cdd. 

4.  sic  Apollo,  deinde  Liber  sic  videtur  ignifer: 
ambo  suut  flammis  creati  prosatique  ex  ignibus, 
ambo  de  donis  calorem  vite,  radio  conferunt, 
noctis  hic  rumj)it  tenebras,  hic  tenebras  pectoris. 
V.  3  '  donis '  Schraderus,  '  comis '  v.  —  ib.  *  vite, 

radio  conferunt'  idem  ("^conferunt'  iam  Salmasius); 
Witae  (om.  T)  et  r.  conserunt'  ST. 

5.  quando  ponebam  novellas  arbores  mali  et  piri, 
cortici  summae  notavi  nomen  ardoris  mei. 
nulla  fit  iam  exinde  finis  vel  quies  cupidinis : 
crescit  arbor,  giiscit  ardor,  animus  implet  litteras. 
y.  3  'fitiam'  ego^  'fit'  v. ;  'facta' Baehrensius; 

'^fuit'  Schraderus  contra  rationem  musicam.  —  v.  4 
'animus'  Peerlcampius,  'ramus'  cdd. :  ita  leg.  'ani- 
morum  lib.  pr.'  pro  'amorum'  in  Parisino  7311.  — 
'implet'  i.  e.  ^aequat'. 

6.  C|ui  mali  sunt,  nou  fuere  matris  ex  alvo  mali; 
sed  malos  faciunt  malorum  falsa  contubernia. 
y.  1    'ex'    vel    *abs'   Pithoeus,    'ab'   cdd.     Cf. 

Theogn.  v.  305,  6. 

7.  speme  mores  transmarinos ,  mille  habent  offucias. 
cive  Romano  per  orbem  nemo  vivit  rectius: 
quippe    malim   unum  Catonem,   quam   trecentos 

Socratas. 
y .  1  '  offucias '  Sahnasius ,  '  officia '  vel  *  offugia ' 
cdd. :  fort.  *offucia'.  —  ib.  3  *Socratas'  docti,  ^So- 
grates '  S,  '  Socreteas '  T. 

8.  tam  malumst  habere  nummos,  non  habere  quam 

malumst ; 
tam  mak^mst  audere  semper,  quam  malumst  sem- 

per  pudor; 
tam  mahimst  tacere  multum,  quam  malumst  mul- 

tum  loqui; 
tam  mahimst  foris  amica,  quam  malumst  uxor  domi. 

nerno  nou  liaec  vera  dicit,  nemo  non  contra  facit, 
V.  2  pudor,  dietus  ut  apud  Hor.  sat.  I,  6,  57; 
Tac.  ann.  XI,  35. 
9.    consules  fiunt  quodannis  et  novi  proconsules; 
solus  aut  rex  aut  poeta  non  quodannis  nascitur. 

10.  venerunt  aliquando  rosae.     per  veris  amoeni 
ingenium  una  dies  ostendit  spicula  florum, 
altera  pyramidas  nodo  maiore  tumentes, 
tertia  iam  calathos,  totum  lux  quarta  peregit 

5  floris  opus.   pereunt  hodie,  nisi  mane  leguntur. 

V.  1  amoene  S.  —  ib.  3  'per'  Baelireusius ;  ^pro' 
cdd. ,  non  recte;  qui  enim  indignantis  iateriectio 
huic  loco  apta?  —  ib.  5  ^leguntur'  Baehrensius, 
^legantur'  v.  Ceterimi  quantimi  ad  sententiam  car- 
minis  conferenda  Hieronymi  epistul.  26  illa  'quis 
pariurientem  rosam  et  jjapillatum  corymbum,  ante- 
quam  in  calathum  fundatur  orbis  et  tota  rubentium 
foliorum  pandatur  ambitio,  immature  demessum  ae- 
quis  oculis  marcescere  videat?' 

* 

de  rosis. 

11.  [a  quales  ego  mane  rosas  procedere  vidi! 
nascebantur  adhuc  neque  erat  par  onmibus  aetas. 
prima  papillatos  ducebat  tecta  coiymbos, 
altera  puniceos  apices  umbone  levabat, 

5  tertia  iam  totum  calathi  patefecerat  orbem, 
quarta  simul  nituit  nudati  germine  floris. 
dum  levat  una  caput    dumque    explicat    altera 

nodum, 

siCj  dum  virgineus  pudor  exinuatur  amictu, 

ne  pereant  lege  mane  rosas :  cito  virgo  senescit.] 

V.  1  'a'  add.  Baehrensius,  al.  'o'.  —  ib.  3  Uecta' 

add.  Oudendorpius.  —  ib.  5  ^tertia  iam'  ego,  in  S 

utrum  'tertiam'  an  Uertiam  non'  legatm*  non  satis 

apparet   ex  adnotatione  Riesii.     Sed   quid  reponen- 

dum  sit  utique,  probatur  c.  10  v.  4.  —  ib.  6  *nu- 

dati'  Oud.,  'mutato'  S;  cf.  idyll.  de  rosa  vv.  23,  4. 

—  ib.  8  ^exsinuatur'  Salmasius,  cf.  id.  carm.  v.  29; 
'extenuatur'  S.  —  ib.  9  'cito'  add.  Salm. 
Eiusdem. 
de  rosa. 

12.  [aut  hoc  risit  Amor  aut  hoc  de  pectine  traxit 
purpureis  aurora  comis  aut  sentibus  haesit 
Cypris  et  hic  spinis  insedit  sanguis  acutis.] 

V.  2  '  purporeis '  S. 

Eiusdem. 
de  rosis. 

13.  [hortus  erat  Veneris,  roseis  circumdatus  herbis, 
gratus  ager  dominae,  quem  qui  vidisset  amaret. 
dum  puer  hic  passim  properat  decerpere  flores 
et  velare  comas,  spina  libavit  acuta 

5  marmoreos  digitos :  mox  ut  dolor  adtigit  artus 

sanguineamque  manum,  tinxit  sua  kimina  gutta. 

pervenit  ad  matrem  frendens  defertque  querellas. 

'unde  rosae,  mater,  coeperunt  esse  nocentes? 

unde  tui  flores  pugnare  latentibus  armis? 
10  bella  gerunt  mecum.  floriscolor  etcruor  unumst'.] 

*  * 

V.  3  'hic  puer  dum'  S,  corr.  Salmasius.  —  ib.  9 
*  pugnare '  idem,  ^  pugnant '  S,  '  pungunt  latitantibus' 
Scriverius,  fort.  'pugnant  latitantibus'.  —  ib.  *ge- 
runt'  V.,  '^gerant'  S;  'est'  quod  in  codice  legitur 
post  'floris'  ad  finem  metri  revocavit  Baehrensius. 
Veneris  responsum  lacuna  haustum  recte  statuit 
Riesius. 

Denique  addidi  fragmenta  pedestri  sermone  con- 
scripta,  quae  leguntur  apud  Charisium  pgg.  38.  113. 
99,  quoniam  videri  possunt  sumpta  ex  praefatione 
poematum  datorum  ad  Hadrianum.  Sunt  autem  haec: 
Annius  Florus  ad  Divum  Hadrianum  ^poematis  de- 
lector'  (ea  bis  leguntur  verba)  et  porro:  Fl.  ad  D. 
H.  'quasi  de  Arabe  aut  Sarmata  manubias'. 

III.    APYLEWS. 

I.    LIBER  LVDICRORVM. 

Ex  libro  ludicrorum  quae  servata  sunt  praeter 
unum  versum  leguntur  in  apologia  Apulei.  Cete- 
rum  etiam  Anniani  Falisca  carmina  ludicra  vocavit 
Terentianus. 

1.  Calpurniane,  salve  properis  versibus. 
misi,  ut  petisti,  mundicinas  dentium, 
nitelas  oris  ex  Arabicis  frugibus, 
tenuem,  candificum,  nobilem  pulvisculum, 
comjjlanatorem  tumidulae  giugivulae, 
converritorem  pridianae  reliquiae , 
nequae  visatur  tetra  labes  sordium, 
restrictis  forte  si  labelKs  riseris. 

Ap.  apol.  pg.  391  ed.  Oud, :  primo  igitur  legerunt 
e  ludicris  epistolium  de  dentifricio  versibus  scriptum 
ad  quendam  Calpurnianum. 

V.  2  '^  mundicinas '  Lipsius,  cdd.  'munditias'  sive 
'mundicias'. 

2.  et  Critias  mea  deliciast  et  salva,  Charine, 

pars  in  amore  meo,  vita,  tibi  remanet. 
ne  metuas :  nam  me  ignis  et  ignis  torreat,  ut  vult, 

liasce  duas  flammas,  dum  potior,  patiar. 
hoc  modo  sim  vobis,  unus  sibi  quisque  quod  ijssest. 

hoc  mihi  vos  eritis,  quod  duo  sunt  oculi. 
Apol.  pg.  401:  venio  ad  ceteros  versus,  ut  illi 
vocant,  amatorios,  quos  tamen  tam  dure  et  rustice 
legere,  ut  odium  moverent.  Sed  quid  ad  magica 
maleficia,  quod  ego  pueros  Scriboni  Laeti,  amici  mei, 
carmine  laudavi?  An  ideo  magus,  quia  poeta?  reci- 
tem  denuo,  ut  sciant  me  eorum  non  pigere. 

V.  1  "^delicia  est  et'  Ea-uegerus,  Meliti  stet'  .. 
Victorianus,  'deHtescet'  Florentinus,  ut  tamen  ul- 
timae  sex  litterae  m.  2  scriptae  sint  in  rasura. 

3.  florea  serta;  meum  mel,  et  liaec  tibi  carmina  dono. 

carmina  clono  tibi,  serta  tno  genio; 
carmina,  uti,  Critia,  lux  liaec  optata  canatur^ 

quae  bis  septeno  vere  tibi  remeat; 
serta  autem,  ut  laeto  tibi  tempore  tempora  ver- 

nent,  5 

aetatis  florem  floribus  ut  decores. 
tu  mihi  des  contra  pro  vemo  flore  tuum  ver, 

ut  nostra  exuperes  muuera  muneribus. 
pro  implexis  sertis  complexum  corjiore  redde^ 

proque  rosis  oris  savia  purpurei.  lo 

quod  si  animani  inspires  donaci,  iam  carmina  nostra 

cedent  victa  tuo  dulciloquo  calamo. 
Apol.  p.  402:  'florea  —  calamo'.  —  recitem  nunc 
et  alioS;  quos  illi  quasi  intemperatissimos  postremum 
legere.  Habes  crimen  meum,  Maxime,  quasi  improbi 
comissatoris  de  sertis  et  canticis  compositum.  Hic 
illud  etiam  reprehendi  animadvertisti,  quod,  cum  aliis 
nominibus  jaueri  vocentur,  ego  eos  Charinum  et  Cri- 
tiam  appellitarim. 

V.  5  'des'  Kruegerus,  ^das'  cdd.,  v.  'da'.  ib. 
11  ^animam'  Colvius,  ^animum'  cdd. ;  ^donaci'  Haup- 
tius  Hermae  H,  222,  *dona  et'  v.  Id  vocabukim 
etiam  reperitur  versu  illo  'tale  quale  vere  dulce  si- 
bilat  teres  donax'. 

4.  nei  fuisti  quondam  Athenis  parcus  atque  abste- 

mius. 
Nonius  pg.  68   s.  v.   abstemius  *Apuleius  in  se 
f.  e.  q.  s.  in  libro  kidicrorum'.    Scripsi  *nei';  'inse' 
Guelf.,  'in  sise'  Turic,  *in  se'  compmicto  "in'  Lei- 
densis  prior;  ib.  'parcus'  docti,  'paucius'  cdd. 

H.    ORACVLVM  APOLLINIS  MILESH. 

5.  montis  in  excelsi  scopulo  tu  siste  jDuellam, 

ornatam  mundo  funerei  thalami. 
nec  speres  generum  mortali  stirpe  creatum, 
sed  saevum  atque  ferum;  vipereumque  malum, 

Xamatianvs.  3 

5  qui  pinuis  volitaus  su]3er  aethera  cuncta  fatigat, 
flammaque  et  ferro  singula  debilitat, 

quo  tremit  ipse  lovis,  quo  numina  terrificantur, 
fulmiua  quem  liorrescunt  et  Stygiae  tenebrae. 

Apul.  Metam.  pg.  301  Oucl. :  sed  infortunatissi- 
mae  filiae  miserrimus  pater  suspectatis  caelestibus 
odiis  et  irae  superum  metuens  dei  Milesii  vetustis- 
simum  percontatur  oraculum  et  a  tauto  nuniine  pre- 
cibus  et  victimis  ingratae  virgini  petit  nuptias  et 
maritum,  sed  Apollo  quamquam  Graecus  et  loni- 
cus  propter  Mileti  conditorem  sic  Latina  sorte  re- 
sijondit. 

V.  1  *tu  siste'  lahnius,  'iste'  cuni  ras.  m.  1  cd., 
ra.  2  'subsiste'.  —  ib.  7  ^quo'  docti,  'quod'  v.  — 
De  forma  'lovis'  videnda  quae  diximus  in  libro  no- 
stro  pg.  379.  —  ib.  8  'fuhuiua  quem'  ego^  'flumi- 
naque'  cd. 


IIII.    ANNIANVS. 

De  Anniano  et  Septimio  praeter  plurimos  alios 
dixere  Wernsdorfius  in  epimetro  p.  L.  m.  p.  II  pa- 
ginis  282  sqq.  et  Santenius  ad  Terentiani  Mauri  v. 
1816.  Meliora  longe  (nam  hi  ut  vera  passini  falsis 
contaminarent  ea  re  sunt  inducti  quod  Terentianum 
})utarunt  circa  finem  saec.  p.  Chr.  n.  primi  floruisscj 
protulit  Lachmannus  in  praefatione  Mauri.  Deni- 
que  de  utroque  poeta  diximus  libri  nostri  i^gg.  96 — 
98.   Ibi  etiam  carminum  Sereni  potissima  collegimus. 

De  Anniano  extant  Auli  Gellii,  cuius  fuit  aequa- 
lis,  testimonia  1.  Yl  c.  1,  VIIII  10,  XX  8.  Eorura 
adscribara  initia. 

Annianus  poeta  praeter  ingenii  amoenitates  lite- 
rarum  quoque  veterum  et  rationum  in  literis  oppido 
quam  peritus  fuit  et  sermocinabatur  mira  quadam 
et  scita  suavitate. 

Annianus  poeta  et  plerique  cum  eo  eiusdem  Mu- 

sae  viri  summis  assiduisque  laudibus  lios  Vergilii 
versus  ferebant,  quibus  Volcanum  et  Veuerem  iun- 
ctos  mixtosque  iure  coniugii,  rem  lege  naturae  ope- 
riendam,  verecunda  quadam  translatione  verborum 
cum  ostenderet  demonstraretque  protexit. 

Annianus  poeta  in  fundo  suO;  quem  in  agro 
Falisco  possidebat^  agitare  erat  solitus  vindemiam 
bilare  atque  amoeniter. 

Igitur  hic  vir  quem  et  litteratorem  veterum  scri- 
ptorum  cum  primis  curiosum  pariterque  poetam  fuisse 
tradit  Gellius  scripsit  idyllia  quibus  ruralis  vita  de- 
pingeretur  incerto  librorum  numero  5  nec  enim  quic- 
quam  efficias  versu  Terentiani  1820.  Eis  de  fundo 
illo  in  Faliscorum  terra  sito  Faliscis  nomeu  in- 
didit.  Ceterum  his  quamquam  haud  dubie  etiam 
inserta  fuere  erotica  carmina,  idem  tamen  argumen- 
tum  propriis  Fescenninorum  opusculis  videtur  esse 
persecutus.  Nam  Ausonius,  qui  sohis  eorum  memi- 
uit  in  epilogo  centonis  nuptiahs  [pg.  214  ed.  Bip.], 
Annianum  memorat  inter  eos  auctores,  qui  totis 
libris  lascivam  tractaverint  materiam. 

Difficillima  est  quaestio  de  Sereno  Anniani  se- 
ctatore,  quam  tamen  longe  ahter  expediendam  cen- 
seo  ac  visum  est  Lachmanno^  qui  disseruit  de  poetis 
quos  dixi  in  praefatione  Terentiani  [pg.  XIII  sqq.], 
ubi  Anniano  Falisco  Fescenninos  sive  ludicra  car- 
mina  adscribit,  quod  genus  poematis  postmodo  Se- 
ptimius  Sereuus  Faliscis  suis  renovaverit.  Sed  pri- 
mum  omnium  testimonia  veterum  quibus  tangitur 
res,  de  qua  agitur,  cum  cura  expendenda.  Itaque 
apud  Ter.  vv.  1988  sqq.  haec  leguntur: 

syllaba  praeterea  numero  superadditur  isti. 

uon  refert  qualis,  cum  sit  suprema  futura. 

hoc  refert  sane,  brevis  ut  paenultima  fiat, 

ultima  quae  metro  fuit  hoc  inventa  Sereni. 

nam  lyrici  quotiens  sua  vokmt 

carmina  per  varios  dare  sonos, 

phiribus  illa  modis  ita  novant. 

dactyliciim  hoc  fieri  magis  amat: 

vel  si  ponitur  imus  alius 

pes,  modo  tertius  liunc  retiueat. 

talia  docta  Falisca  legimus. 

nam  tibi  notius  hoc  genus  erit, 

carmine  siquid  ab  hoc  posuero. 

^quando  fiagella  iugas,  ita  iuga, 

vitis  et  ubnus  uti  siniul  eant. 

nam  nisi  sint  paribus  fruticibus, 

umbra  necat  teneras  Amineas'. 
lam  ut  concedam  ex  his  verbis  certum  prorsus 
de  auctore  ultimorum  versuum  statui  non  posse,  ta- 
men  simpKciter  iudicaturis  facile  persuadebitur  ipsis 
illis  probari  sat  certo  uon  fuisse  Serenum  eum  qui 
docta  illa  Falisca,  e  quibus  quaedam  deprompsit  Te- 
rentianus,  scripsit.  Praeterea  cum  notum  utique 
esset  Maviro  Annianum  et  Falisca  scripsisse  carmina 
et  in  his  etiam  usum  esse  metro  Calabrio,  non  facile 
adducor  ut  credam  ilhim  tam  ambiguo  sermone  fuisse 
usurum^  si  Sereni  versus  exhibuisset,  praesertim  ubi 
mentio  eius  facillime  potuit  adnecti  ad  exempla  ex 
eiusdem  nominatim  compellati  carminibus  opusculo- 
rum  rurahum  prolata  vv.  1973 — 1991. 

lam  ex  Terentiano  ducta,  ut  saepe,  alio  tamen 
simul  adhibito  auctore,  qui  nescio  an  luba  fuerit, 
apud  Marium  Victorinum  pg.  178  G.  leguntur  haec 
'  item  ex  tribus  dactj^lis  accedente  ad  extimam  clau- 
sulam  pyrrhichio  seu  iambo  lyrici  versus  metrvim, 
quod  Graeci  Calabrion  appellant,  informaljitur,  usur- 
patum  a  pastoribus  Calabris,  qui  decantare  res  ru- 
sticas  his  verbis  solent,  cjuod  genus  metri  Amiianus 
Faliscum  carmen  inscribit,  tamquam 

carmina  per  varios  dare  modos; 
ut  est  illud  apud  Septimium  Serenum:  quando  fla- 
gella  ligas,  ita  liga,  vitis  et  uhnus  uti  simul  eant'. 
Idem  pg.  180  et  metrum  tale  'pergat  amica  Venus 
modo  iocis '  et  paroemiacum  illud  '  imde,  unde  colo- 
nus?  Eoi  a  flumine  venit  Oronti'  dicit  vocitata  Faliscu. 

Sed  quod  adscribit  Sereno  ea  quae  simt  'qiiando 
flagella  ligas',  aiit  egregie  fallor  aut  verba  Teren- 
tiani  quae  supra  posui  male  intellecta  non  ipsius 
Sereni  exemplar,  quali  umquam  eum  usum  esse  non 
potest  probari,  secutus  est,  Nec  existet  facile  quis- 
quam,  qui  Sereno  pervicacius  adscribat  versus  istos, 
si  solo  ea  res  adseratur  testimonio  Victorini.  Nani 
mirificus  haud  raro  stupor  eiusdem  in  adhibendis 
Terentiani  verbis.  Ita  pg.  177  ex  vv.  huius  1967, 
68  hoc  si  dis  placet  Pomponium  nietro  usum  elicere 
sibi  visus  est: 

Priamique  aras  damuare  pias  tunc, 
cum  ilhid  tunc  ipsius  sit  Mauri.   Aliud  insignis  eius- 
dem   neglegentiae   exemphim  Lachmannus    notat  ad 
V.  Ter.  2881. 

At  enim  etiam  Servius  in  eis  quae  profert  ad 
aen.  IIII,  291  versum  ut  puta  ^quando  flagella  hgas, 
ita  liga'  adscribit  Sereno,  cuius  carminum  notitiam 
non  ex  solo  Terentiano  hausit  ille.  Audio;  sed  cum 
huius  metrici  haud  raro  librum  adhibuerit  scholiasta, 
vel  illum  versicuhim  ex  eodem  petitum  satis  fit 
probabile.  Quamquam  potuit  etiam  sumi  ex  libris 
Victorini.  Nam  et  aHbi  eiusdem  mentionem  videtur 
inicere  [ad  georg.  im,  373].  Servium  ut  solet  excri- 
psit  scholiasta  Statii  Bambergensis  ad  theb.  III,  311. 

Frustra  autem  Lachmannus  provocat  ad  alterum 
eiusdem  quod  ipsi  videtur  Servii  testimonium.  Nam 
in  centimetro  pg.  1824  cum  haec  legautur  ut  exem- 
phmi  metri  Falisci 

docta  Fahsca  Serene  reparas, 
demonstrari  ait  ille  etiam  ab  ipso  Servio  profecta, 
non  ab  interpolatore  addita  ea  quae  sunt  adscrij)ta 
ad  aeu.  IIII,  291.  Sed  ilhid  argumentum  qualecum- 
que  ne  pondus  habere  videatur,  iam  demonstrabo 
non  posse  centimetrum  ilhmi  —  quem  ipse  vocavit 
auctor  —  scriptum  esse  a  Servio.  Id  cur  negem  tres 
potissimum  causas  habeo. 

Ac  primum  quidem  non  adducor  ut  credam  opu- 
sculum  tam  ieiunum  et  indoctum  a  grammatico  sui 
temporis  eruditissimo  esse  profectum;  neque  enim, 
ut  hoc  exemplo  utar^  verus  ille  Servius  galliambum 
ex  dimetro  iambico  catalectico  cum  anapaesto  vel 
spondio  et  duobus  iambis  constare  dixisset.  Etiam 
lioc  notandum  quod  cum  in  scholiis  Servius  poeta- 
rum  versus  ex  plurima  lectione  jDetitos  afferat  paene 
innumerabiles,  centimetri  auctor  adeo  eos  reformidat, 
ut  ne  in  notissimis  c^uidem  metiis  YergiKi  sive  Ho- 
ratii  exempla  promere  sustineat,  quae  siquando  suc- 
currerunt  ea  proprio  periculo  invertere  quam  integra 
adhibere  maluit.  sicut  factum  in  Sapplnco  illo: 

Faune  nymjjliarum  metus  et  voluptas. 

Denique  versu  illo 
mortem  contemnunt  laudato  vulnere  Getae 
indicari  auctorem  non  Rhadagaiso  et  Alarico  aequa- 
lem  (is  enim  odium  potius  vel  contemptum  cjuam 
laudem  huius  gentis  declararet)  sed  qui  fuerit  Go- 
thorum  regibus,  \\t  est  in  chronicis,  obtinentibus 
Italiam  iam  alibi  monui  [ann.  phil.  a.  1866  p.  565]. 
Vnde  eadem  verba  similis  condicionis  homo  Isidorus 
per  en'orem  poetae  nescio  cui  adscrij)ta  ad  extollen- 
dam  Getarum  virtutem  affert  in  chronicis  [pg.  731 
ed.  Grot.]. 

Quae  cum  ita  sint,  Albinus  ille  qui  in  praefa- 
tione  centimetri  memoratur  videtur  fuisse  filius  eius 
qui  a.  j)-  Ghr.  493  consul  factus  est  imperii  occi- 
dentalis. 

Notuni  autem  vServii  vel  Sergii  nomen  saepe  a 
librariis  medii  aevi  adscriptum  aliorum  auctorum 
enchiridiis  grammaticis  sive  metricis.  Nam  et  tra- 
ctatus  de  fmalibus  qui  Prisciano  fuit  recentior  [cf. 
ann.  phil.  1.  m.]  et  incerti  temporis  Hbelhis  de  me- 
tris  Horatianis  eidem  tributi  homini. 

Sed  ut  revera  scripserit  centimetrum  Servius,  non 
tamen  probabitur  testimonio  eius  Sereni  esse  illa 
^quando  flagella  ligas,  ita  liga'.    Nam  versunij  unde 

orta  est  disputatio  iiostra  ^docta  Falisca  Serene  re- 
paras'  ex  Terentiani  illis  Halia  docta  Falisca  legi- 
mus'  esse  fictum  nemo  ut  opinor  dubitabit.  Ex 
eodem  apertissime  fonte  ducta  quamquam  diverso 
errore  quae  Augustinus  in  quarto  de  musica  libro 
profert  cap.  30:  neque  euim  si  Faliscus  nescio  qui 
metra  ita  composuit  ut  liaec  sonant  ^quando  flagella 
ligas,  ita  liga,  vitis  et  ulmus  uti  simul  eant',  scire 
hoc  possumus.  Ceterum  non  erat  cur  miraretur  San- 
tenius  epitlieton  illud  "^docta'.  Nam  id  Terentianus 
ut  adderet  videtur  esse  imiDulsus  ea  re  quod  Laevii 
omnino  et  aequalium  eius  ad  imitationeni  fuere  com- 
posita  carmina  Falisca,  quae  et  dictionum  proprie- 
tate  et  numerorum  multitudine  pariter  ac  difficultate 
referebant  illos.  Quamquam  quis  ignorat  a  Catulli 
inde  tempore  niliil  frequentius  appellatione  illa  in 
poetis  vel  carminibus  laudandis? 

Sed  ut  redeam  in  viam,  de  versibus  illis  'quando 
flagella  ligas,  ita  liga'  e.  q.  s.  ita  mihi  videtur  sta- 
tuendum,  ut  dicatur  eos  in  enchiridio  illo  quo  pari- 
ter  usi  sunt  Terentianus  et  Victorinus  ut  Calabrii 
metri  exempkim  ex  Faliscis  petitum  carminibus  sine 
nomine  auctoris^  quippe  noti  plerisque  et  obvii,  esse 
prolatos;  quos  cur  Sereno  adseripserint  auctorum 
Terentiano  posteriorum  plerique  nullam  aliam  esse 
causam  quam  quod  proxime  praegresso  in  huius 
versibus  nomine  illius  per  errorem  sane  facilem  ac 
frequentem  Septimii  ut  praecedens  ita  etiam  poste- 
rius  crediderunt  esse  exemplum,  cum  Anniani  libros 
inspiciendi  aut  vohmtas  eos  deficeret  aut  facultas. 

Ceterum  vel  hoc  videtur  dubium ,  num  recte  as- 
serat  Victorinus  metrum  quod  est  'quando  flagella 
ligas,  ita  liga'  Faliscum  carmen  vocatum  ab  Anniano. 
Certe  non  solo  hoc  numero  ojiuscula  eius  quae  in- 
scripsit  Fahsca  composita  esse  constat,  Quare  pro- 
pius  a  fide  abesse  existimo  hic  quoque  eum  ut  saepe 
lapsum  esse  interpretando  Terentiano.  Nam  eodem 
certissime  errore  praeceps  datus  falsus  Servius,   qui 

cum  aperte  solo  sit  usus  Mauro  lioc  etiam  Faliscum 
dicit  metrum.  Accedit  quod  Victoriuus  eiusdem  Te- 
reutiani  verbis  deceptus  paroemiaeum  quoque  metrum 
dicit  Faliscum  vocitatum. 

Quae  si  recte  disputata  esse  videbuntur,  apparet 
simul  quadamtenus  inverti,  quae  Henricus  Keilius 
in  quaestionibus  gi-ammaticis  Erlangae  a.  1860  editis 
de  aetate  lubae  metrici  disseruit.  Nam  cum  liic 
exemplo  ab  ipso  ut  videtur  conficto  '  siqua  flagella 
iugabis  ante  jmtare  decet'  aperte  prodat  peritiam 
versus  qui  est  'siqua  flagella  iugas  ita  iuga',  Kei- 
lius  pg.  19  eum  Sereno  posteriorem  esse  dixit  atque 
adeo  saeculi  III  fini  vel  initio  quarti  adscribendum. 
Sed  enim  si  Anniani  est  metrum  istud,  niliil  obstat 
quin  lubam  Hepliaestioni  fere  aequalem  hoc  est 
circa  fiuem  saeculi  praecedentis  floruisse  existimemus. 
Et  tutius  erit,  ni  fallor,  —  ut  in  re  incerta  —  lu- 
bam,  qui  Victorino  teste  [pg.  127]  inter  metricos 
auctoritatem  primae  eruditionis  obtinuit,  quam  potest 
fieri  antiquissimo  adscribi  temiDori. 

Longe  expeditior  res  est  in  altero  Terentiani 
testimonio,  quod  habetur  ubi  paroemiaci  afi^ert  me- 
tri  exempla.     Tbi  haec  leguntur  vv.  1816  sqq. : 

atque  ille  poeta  Faliscus 

cum  hidicra  carmina  pangit 

'uva  una  set  uva  Falerna, 

et  ter  feror  et  quater  anno'. 

libro  quoque  dixit  eodem 

*unde,  unde  colonus?  Eoi 

a  flumine  venit  Oronti.' 
Nempe  haec  salva  Latinitate  referri  posse  ad  Sere- 
num  nego.  Quid  enim?  ut  ille  aemulatione  Anniani 
inductus  scripserit  librum  Faliscorum  titulo,  num 
ideo  recte  dicetur  poeta  Fahscus?  Quis  hercule,  ut 
hoc  exemplo  utar,  eum  qui  yloKQtxd  ao^atK  imitetur 
argumento  atque  adeo  inscriptione  ideo  Locrum  poe- 
tam  nominabit?  Quis  Horatium  Aeohum  appellavit 
vatem,  quia  principem  se  Aeohum  carmen  ad  Italos 

modos  decluxisse  gloriatur?  Nec  vero  Aunianus  ideo 
Faliscus  poeta  audit  quod  Faliscorum  carminum  edi- 
dit  libros  sed  quod  fundum  in  agro  Falisco  habuit. 

Quae  cum  ita  se  habeant,  apparet  falli  qui  Sere- 
num  Faliscorum  carminum  librum  composuisse  testi- 
moniis  veterum  credunt  adstrui;  neque  ea  j)er  se 
opinio  umbram  habet  probabilitatis.  Quid  enini? 
Annianus  cum  Sueiuni  secutus  et  Laevium  idylliis 
suis  quae  inscripsit  Falisca  ruralis  vitae  suavitatem 
descripserit,  nonne  eandem  plane  materiam  ruralibus 
opuscuKs  tractasse  constat  Septimium?  Qui  igitur 
unus  homo  idem  argumentum  etiam  altero  recoque- 
ret  opere?  Nam  ilhid  mitto  ipsum  Faliscorum  titu- 
him,  cum  aptissimus  sit  Hbris  Anniani,  ineptum  esse 
Sereni  carminibus,  nisi  forte  etiam  hunc  fundum  in 
Fahscorum  agro  possedisse  existimabimus. 

Ceterum  ne  ilhid  quidem  sat  constat  fueritne  re- 
vera,  id  quod  vulgo  credunt,  exemjilo  Annianus  Se- 
reno.  Neque  tanien  potest  negari  opinionem  hanc 
sua  defendi  probabihtate.  Nam  idem  plane  argu- 
mentum  et  Fahscis  carminibus  et  opuscuHs  rurah- 
bus,  simihs  utrique  poetae  variorum  pariter  atque 
insolentium  metrorum  amor,  ut  omittam  comparem 
poetarum  Augusto  priorum  aemulationem.  Ita  etiam 
paroemiacum  numerum  utrumque  adhibuisse  constat, 
neque  est  cur  Serenum  Calabrio  metro  usum  esse 
negemus,  quod  placuisse  sui  temporis  lyricis  satis 
aperte  declarat  Terentianus  vv.  1992  sqq.  —  Cete- 
rum  ipsis  verbis  Terentiani  quae  sunt  'taha  docta 
Falisca  legimus;  nam  tibi  notius  hoc  genus  erit, 
carmine  siquid  ab  hoc  posuero'  abunde  declarari 
existimo  non  ignotum  neque  inglorium  fuisse  An- 
nianum  apud  saecuh  III  homines.  Mox  sensim  idem 
abire  in  obhvionem.  Certe  praeter  Victorinum  et 
Ausonium  disertam  eius  mentionem  factam  non  in- 
veneris;  neque  sat  constat,  Boethius  qui  in  Hbris 
de  consolatione  philosophiae  [III,  1]  versibus  qui 
sunt  'qui  serere  ingenum  volet  agrum,  Hberat  arva 

prius  fruticibus'  aperte  tangit  ilhid  ''nam  uisi  sint 
paribus  fruticibus '  ipsius  Anniani  librum  au  Teren- 
tiani  memoriam  respexerit. 


I.     CARmNA  FALISCA. 

1.  uva  uua,  set  uva  Falerna, 
et  ter  feror  et  quater  anno. 

Terentianus  ubi  metrum  enarrat  paroemiacum 
vv.  1816  sqq. :  atque  ille  poeta  Faliscus  cum  ludicra 
carmina  jDangit.  De  coniectura  scrijisi  'una  set'; 
vulgo  sine  sensu  ac  durissimo   metro  'uva  sum  et'. 

2.  unde,  unde  colonusV  Eoi 
a  flumine  venit  Oronti. 

Terentianus  Maurus  v.  1820  libro  quoque  dixit 
eodem  (poeta  Faliscus)  e.  q.  s.  'unde  unde'.  Hinc 
Mar.  Yict.  j^g.  180:  inde  intellegi  datur  ex  huius- 
modi  anapaestis  carmen  iUud  Fahscum,  quod  constat 
ex  spondeo  duobus  anapaestis  et  syllaba  esse  com- 
positum  'unde'  e.  c.  —  Omittit  alterum  unde  Vi- 
ctorini  hber  Parisinus.  Correxi  interpimctionem. 
^Eoi'  docti,  ^Eoae'  Ter.  et  Mar.  —  Oronti,  cf.  Verg. 
Aen.  I,  220.  Vulgo  inepte  ac  pessuno  metro  scri- 
bitur  'undae,  unde  colonus  Eoi'  e.  r.  —  Ceterum 
illud  'venit'  utrum  a  veniendo  an  a  veneundo  de- 
scendat  incertum. 

3.  quando  flageha  iugas,  ita  iuga, 
vitis  et  uhuus  uti  simul  eant. 
nam  nisi  sint  paribus  fruticibus, 
umbra  necat  teneras  Amineas. 

Ter.  Maurus  ad  exemplum  metri  quod  Calabrion 
esse  vocitatum  a  Graecis  nan*at  Victorinus  pg.  178 
(constat  autem  priore  parte  hexametri  qui  fit  cae- 
sura  instituta  semiquinaria  et  paeone  quario  sive 
proceleusmatico)  ita  pergit  vv.  1995  sqq.  'dactyhcum 
hoc  fieri  niagis  amat:  vel  si  jjonitur  uuus  ahus  pes, 
modo  teriius  hunc  retineat.    taha  docta  Fahsca  legi- 

mus:  nam  tibi  notius  lioc  genus  erit,  carmine  siquid 
ab  lioc  posuero  ^quando  flagella'  e.  q.  s.  Marius 
Victoriuus  pg.  178  in  eiusdem  metri  exemplo:  ut 
est  illud  Sereni  'quando  —  eant' ;  idem  paullo  post 
rursus  adfert  v.  2,  —  Servius  ad  aen.  IIII,  291: 
sane  quando  do  brevi  est  naturaliter;  sic  Serenus 
qu.  —  liga.  —  Eadem  Schol.  Stat.  ad  theb.  III,  31 1.  — 
Augustinus  de  musica  IIII,  30:  si  Faliscus  nescio 
qui  metra  ita  composuit  ut  haec  sonant  'quando 
flagella'  e.  q.  s.  —  Yersum  primum  et  secundum  luba 
metricus  respexit  in  exemplo  confusorum  ac  mixto- 
rum  dactyli  spondeique  ac  trochaei,  quod  affert  Pri- 
scianus  in  libro  de  metris  Terentii  pg.  1322.  'lugas' 
^  iuga '  Terentianus ;  et  confirmatur  hoc  eis  quae  sunt 
ajiud  lubam ;  '  ligas '  '  liga '  Victorinus.  Servius,  schol. 
Stat.,  ap.  quem  est  'italica',  Augustinus.  Nota  ilhid 
'Amineas'  efferri  correjDtis  secunda  et  tertia,  quas 
producunt  VergiHus  georg.  11,  97  et  Sanim.  544.  Nec 
tamen  id  mirum,  cum  quidam  Servio  auctore  Amine- 
um  vinum  dictum  esse  putarint  quasi  sine  minio. 
Vnde  et  Ausonius  epist.  XVIII,  31  jDro  choriambo 
posuit  Amineum.  Ceterum  cum  recordatione  huius 
fragmenti  compositum  est  metrum  Boetii  ilhid  [d.  c. 
ph.  m,  1]  *qui  serere  ingenuum  volet  agrum,  liberat 
arva  prius  fruticibus'. 
4.  [acuta  falce  si  virentes  aesculos] 

Mar.  Vict.  pg.  131:  sed  et  bacchiacis  et  creticis 
coniugationibus  adaeque  usi  sunt  ut  est  hoc  *acuta' 
e.  q.  s.  Vulgo  'esculos'.  Haec  Anniano  quam  Sereno 
tribui  tutius.  —  Ceterum  nugatur  granmiaticus ;  nam 
habes  ingenuum  trimetrum  iambicum  admisso  in 
pari  sede  spondeo. 


11.    FESCENNINI. 

Ausonius  in  epimetro  centonis  nuptialis,  ubi  ex- 
cusat  eius  lasciviam  '  nam  quid  Anniani  Fescenninos^ 

quid  antiqiiissimi  poetae  Laevii  Erotopaegnioii  libros 
loqnar?  quicl  Euemmij  quem  Menander  sapientem 
vocavit?  quid  ipsum  Menandrum?  quid  comicos 
omnes?  quibus  severa  vita  est  et  laeta  materia'. 


V.    SEPTIMIVS  SERENVS. 

Septimius  Serenus  incertae  originis  (quamquam 
Afrum  fuisse  non  abhorret  a  probabilitate,  niliil  ta- 
men  ut  statui  possit  certi)  circa  annum  u.  c.  mille- 
simum  floruisse  est  existimandus.  Is  Sueium  et  Lae- 
vium  et  aequales  huius  secutus  plane  ut  Annianus 
quem  et  ipsum  videtur  esse  aemulatus  opuscula  ru- 
ralia  composuit,  incerto  voluminum  numero.  E  qui- 
bus  secundum  memorat  scholiasta  luvenalis.  Neque 
repugnat  versus  ille  Terentiani: 

Septimius  docuit  quo  ruris  opuscula  libro. 
Etenim    librum    saepe    pro    toto    opere    poni   quis 
ignorat? 

In  his  carminibus  Septimius  bucolicorum  more 
ruris  opera  pariterque  res  amatorias  persequitur;  nee 
enim  ulkim  est  fragmentum,  quod  non  ad  hanc  fa- 
cili  opera  referri  possit  materiam. 

Hic  est  poeta,  quo  nulhis  e  Latinis  exceptis  ta- 
men  ut  videtur  Laevio  ac  Varrone  et  Terentiano 
phira  meti-a  adhibuit.  Idem  etsi  nec  ipse  vitii  eius 
fuit  exjDers  quod  poetis  saecuH  a.  u.  c.  decimi  adfuisse 
supra  memoravi  tanien  insigni  excelht  suavitate, 
magTiopere  ut  sit  dolendum  eius  Hbros  intercidisse. 
Et  hercule  non  exigua  floruit  idem  existimatione  apud 
posteros. 

1.  a.  inquit  amicus  ager  domino 

^si  bene  mi  facias,  memini'. 


1.  b.  pinea  brachia  cum  trepidant, 

audio  canticuhim  Zephyri. 
Terentianus  ubi  de  tetrametro  dactyhco  agit  vv. 

1975  sqq.  Septimms  clocuit  quo  ruris  opuscula  libro, 
lioc  geiiere  adsidue  cecinit.  ponere  pauca  mihi  sat 
erit.  Ex  Terentiani  carmine  ut  pleraque  j^etita  lia- 
bet  eadem  Marius  Victorinus  pg.  177  G,  ubi  minus 
bene  legitur  'dum'  f>ro  'cum',  et  'mihi'  pro  'mi'. 
Yersus  3.  4  ex  alterius  carminis  principio  sumpti. 
2.  rm'e  puella  vagat  virido. 

Nonius  pg.  467  s.  v.  vagas  pro  vagaris.  Serenus 
opusculis. 

o.        ]3ingere  collibitumst.   graphidem  date.  promite 

chromatium. 

Diomedes  pg.  516  Sereni  aliud  tale  est:  pingere 
e.  q.  s.  —  superius  comma  est  tetrametrum  heroum 
ex  superiore,  posterius  comma  est  dimidium  elegiaci. 
—  'chromatium'  scripsi,  quam  facile  patiar  coniectu- 
ram  potiori  cedere;  *volarium'  cdd. 

4.  labiumque  insigiie  revellit. 

Nonius  s.  V.  labium  pg.  210:  Serenus  in  opuscu- 
lis.  —  'labiumque'  edd.,  'laviumque'  cdd.  —  Quan- 
tum  ad  reni;  cf.  Hor.  c.  I,  13,  11 — 15. 

5.  culicelhis  aniasio  Tullae. 
Diomedes  pg.  513,  qui  nugas  afifert  de  hoc  me- 

tro.     ^Tullae'  Wernsdoi-fius,  'Tulle'  v. 

6.  callet  senium  arte  bibendi. 

Nonius  pg.  257 :  callet  significat  scit  —  Sereuus 
in  opusculis.  —  *callet'  Genevensis  liber  cum  priore 
Lugd.j  'callent'  Guelf.  'bibendi'  lunius,  ^vivendi'  v. 

7.  [distractos  atque  sallitos] 

Fuere  qui  haec  verba  quae  leguntur  ap.  Diome- 
dem  pg.  372,  cum  Severo  adscripta  essent  a  gram- 
matico,  Sereno  poetae  tribuenda  esse  censerent,  sub- 
tracta  equidem  1,  ut  paroemiacum  aequarent.  Sed 
illi  quam  longe  a  vero  aberrarint  ut  plene  iutelle- 
gatur  legenda  quae  adnotavit  Keilius  1.  m. 

8.  cedo  testula  trita  solo!  cor  iet  tibi  per  specu- 

lum,  Panoi^e. 
Diomedes  pg.  511:  anapaesticus ,  qui  ex  pedibus 
anapaestis  constat;  talis  est  in  Sereno.    —  'cedo' 

Scaliger,  'caelo'  vel  'cede'   cdd.  —   'solo.    cor  iifc' 
idem  ('iet'  ego,  cf.  d.  r.  m.  403),  'sol  occurrit'  sive 
'solem  occurret'  scripti. 
9.      quodsi  tibi  virgo   favens   reseret  cita  claustra 

j)uerperii. 
Diomedes  pg.  .51 6  Sereni  aliud  tale :  quodsi  e.  q.  s. 
—   hic  si  primum  semipedem  detralias,    erit  simile 
proximo  superiori  (3).  —  'virgo',  Diana.  —  'favens' 
Wemsdorfius,  'fervens'  cdd. 

10.  qui  naufragio   naviculam  aufers  Piceuae  mar- 

ginis  acta. 
Diomedes  pg.  516.  Serenus  fecit  huiusmodi  ver- 
sum:  qui  e.  q.  s.  superius  comma  est  ex  anapaestico 
chorico  de  quo  supra  dictum  est.  nam  hoc  ^qui  na- 
vigium  navicula  aufers '  simile  est  illi  '  audax  nimi- 
um  qui  freta  primus'.  inferius  autem  comma  quod 
est  tale  '  Picenae  marginis  acta '  simile  est  illi  '  Troiae 
qui  primus  ab  oris'.  —  'naufragio  naviculam'  scri- 
psi,  ^navigium  navicula'  cdd.  excepto  quod  poste- 
riore  loco  'navigius'  alter  Parisinus.  '  Picenae '  docti, 
scripti  'Picenee'  vel  similia. 

11.  animula  miserula  properiter  abiit. 
Diomedes  pg.  513  proceleumaticum  metrum  est 

quale  fecit  Serenus.  Eundem  versum  ipsius  vel  po- 
tius  librariomm  en'ore  —  de  qua  re  diximus  nuper 
ad  Catulli  LXIY,  235  —  Nonius  pg.  517  s.  v.  pro- 
periter  adscribit  Catullo.  ^propter  iter'  cdd.  Diome- 
dis.  '  abiit '  Lachmannus ,  ^  abit '  Nonius ,  *  obit '  vel 
*obiit'  libri  Diomedis.  Cf.  Hadr.  3,  3.  —  Sed  enim 
ne  illud  quidem  quod  est  *obiit'  male  habere  com- 
probatur  versiculo  ^perit  abit  avijjedis  animula  lepo- 
ris'.  —  Ceterum  inritatus  est  hoc  carmen  Ausonius 
parental.  21,  1  'et  amita  Veneria  properiter  obiit'. 

12.  [perit  abit  avipedis  animula  leporis] 
Haec    verba    ad    proceleusmatici  numeri    exemplum 
affert  Terentianus  v.  1464  et  secutus  hune  Victori- 
nus  pg.  134.  202,  Sereno  adscribit  Martianus  Capella 
pg.  171  ed.  Eyss.,  qui  aliquotiens  usus  metrico  illo. 

Sed  enim  haud  iinprobabiliter  statuit  Westpkalius 
in  libris  de  re  rhythmica  Graecorum  t.  II  pg.  2  pg. 
129  hunc  per  errorem  et  deceptum  alterius  versus 
qui  haud  dubie  est  Sereni  similitudine  ut  puta  huius 
^animula  miserula  properiter  abiit'  Septimio  adscri- 
psisse  metrum  quod  potius  a  grammaticis  latinis  sit 
expressum  ad  exemphim  Graeci  versiculi  qui  est 
' i&L  (i6?i£  taxvjtodog  eTtl  daficcg  ild(pov\ 

13.  [nemus  ave  reticuit,  ager  homine  silet] 
Affert  Marius  Victorinus  pgg.   70.    104.   134  ut 

exemph^m  tetrametri  proceleusmatici  catalectici.  Se- 
reno  non  sine  specie  quadam  tribuere  docti.  Cete- 
rum  loco  altero  et  tertio  pro  ^silet'  legitur  'sonat'. 
Praeterea  in  Parisino  libro  est  ubique  iUud  *ho- 
minem'. 

14.  aut  zonulam  aut  ricam  aut  acum. 
Nonius  jjg.  539  s.  v.  rica.    Serenus  opusculorum 

(vulgo  'opusculo'")  lib.  I.  —  'Zonulam'  edd.,  'zonula' 
cdd.  —  "^aut  ricam  aut  acum'  ego,  'aut  acum  aut 
ricam'  hbri. 

15.  occatio  occaecatiost. 

Nonius  pg.  61  s.  v.  occationis:  Serenus.  —  Oc- 
cationem  ab  occaecando  dictam  esse  auctor  est  M. 
Tullius  d.  sen.  XV,  51.     Cf.  et  Isidoms  XVII,  2. 

16.  non  dignus  in  quem  debeam 
saturam  calentem  adcingier. 

Schoh  luv.  ad  IIII,  2  ad  partes:  aut  ad  partes 
([uasi  comoediaC;,  quae  multae  sunt  in  eum,  aut  ad 
partes  quasi  convivii  et  copulationis  mensae.  ita  et 
Sesenus  ('Serenus'  docti)  Hbro  II  ait.  —  'calentem  ad- 
cingier '  ego,  '  calente  vi  adingerere '  cdd. 

17.  ^  -  -^  suave  sibilum 

Non  pg.  223:  sibihim  neutro  ut  apud  Serenum. 
—  Nota  sigmatismum. 

18.  (laeva  manus  infuderat). 
'inferis  manu  sinistra 
immolamus  pocula. 

laeva  quae  vides  Lavernae, 
Palladis  sunt  dextera.' 
Barthii  commentator  ad  Tlieb.  IIII^  502  'quod 
iuferis  diis  laeva  manu  immolaverint  indicat,  quod 
ad  poculenta  tamen  solum  intelligimus,  ut  scriptum 
est  apud  Sereniim'.  Apud  Lindenbrogium  haec  le- 
guntur  adscripta  ad  locum  quem  dixi  ^qui  sinistra 
manu  funduntur;  leva  manu  (^manus'  Paris.  8063) 
infuderat.  inferis  sinistra  manu  immolamus  pocula'. 
Haec  etiamsi  ex  parte  Barthii  dubiae  fidei  hominis 
testimonio  nituutur,  tamen  subtrahere  non  sustinui. 
Ceterum  dimetros  constitui  pro  tetrametris^  et  scri- 
psi  'Palladis'  jn-o  *Palladi'. 

19.  Semiremex  Hercules. 

Servius  ad  aen.  V,  116:  erit  nomiuativus  remex. 
Serenus  *s.  r.'  —  Cdd.  'Hercules'  vel  'Hercule'. 
Docti  quidam  'Herculis'.   Prius  verbum  corruptum. 

20.  [pastor  ille  saepe  mane  dulce  carmen  insonat] 
Fl.  Mallius  Theodorus   pg.  547  affert  exempluui 

tetr.  trochaici  qui  spondeis  caret. 

21.  [tale  quale  vere  dulce  sibilat  teres  donax] 
Mar.  Yict.  pg.  114,  At.  Fort.  344  (ubi  est  Were 

primo')  ponunt  exemphim  puri  tetrametri  trochaici. 
Hos  versus,  si  sunt  Sereni;  continuos  positos  fuisse 
existimem. 

22.  pusioni  meo 
septuennis  cadus. 

Diomedes  pg.  516  Serenus  miruni  comma  huius- 
modi  fecit  in  his  versiculis:  ijusioni  e.  q.  s,  —  haec 
dimetra  ex  epitrito  sunt.  —  Egregie  falHtur  Diome- 
des.  —  'pusioni'  Monacensis  m.  2,  '^iusioni'  idem 
m.  1,  ^visioni'  libri  Parisini;  praeterea  in  Kbris 
scriptis  est  'septueuis'  et  in  isdem  '^cadens',  quod 
correxit  vitium  Scioppius. 

23.  lane  pater,  lane  tuens,  dive  biceps,  biformis, 
o  cate  rerum  sator,  o  principium  deorimi, 
stridula  cui  limiua;  cui  cardinei  tumultus, 

cui  reserata  mugiimt  aurea  elaustra  mundi, 
tibi  vetus  ara  caluit  Aborigiiieo  sacello. 
Terentianus  vv.  1889  sqq.  postquam  descripsit 
clioriambicum  illud ,  quo  prima  usa  Sappho  ^  devrs 
vvv  ajiQKt  XdQLtsg  y.aXkCxo^oC  xs  Moioai',  liaec  ad- 
dit:  qui  multos  legere,  negant  lioc  corpore  metri 
Romanos  aliquid  veteres  scripsisse  poetas.  dulcia 
Septimius  qui  scripsit  opuscula  nuper,  ancipitem  tali 
cantavit  carmine  lanum.  Tum  adlatis  vv.  1 — 4  sic 
pergit:  ecce  vides  fa  mugiimt  esse  duos  iambos: 
temporibus  namque  pares  saepe  sibi  vicissim  cedere 
vel  tribrachyn  admittere  saepe  possunt  'tibi  vetus' 
e.  q.  s.  V.  2  adfert  Victorinus  pg.  116,  4  idem  185^  5 
186  et  201,  omisso  ubique  nomine  auctoris.  Ceterum 
apud  eundem  legitur  v.  4  ilhid  '  templa '  pro  eo  quod 
est  '  claustra  \  fortasse  rectius,  firmatum  certe  exem- 
plo  Lucretii,  quod  imitatum  esse  Serenum  facile  po- 
test  credi.  Nam  ita  dixit  ille  V,  1436  mundi  magnum 
versatili'  temphim  et  I,  1039  caeH  lucida  templa. 
Sunt  preces  Sereni  ad  lanum  sive  initio  anni  sive 
ea  occasione,  quam  Cato  in  libro  d.  r.  r.  caj).  134 
tangit,  vel  alia  factae. 

24.  [rumpunt  teneras  uviferae  comas  lagei] 

Mar.  Vict.  pg.  104  Sotadius  dicitur,  ut  est  ille 
(vulgo  '  et  est  illae ').     Sereno  tribuit  Wernsdorfius. 

25.  ad  mercatum  eo,  viHce: 
quid  vis  inde  vehi  aut  agi? 

Nonius  pg.  431 :  mercatus  est  locus,  in  quo  agi- 
tur  mercatura.  Serenus  opuscuhs.  Prior  versus 
legitur  apud  eundem  grammaticum  pg.  212  s.  v.  mer* 
catus,  ubi  Serenus  ruralibus  memoratur. 

26.  geritque  intus  in  oppidum 
anhelos  Panope  greges. 

Ter.  M.  ubi  memorat  in  basi  metri  glyconii  saepe 
et  iambum  admitti  vv.  2627  sqq. :  hoc  de  Septimii 
potes  iunctis  noscere  versibus.  —  ^Panope'  docti, 
'Panopae'  ed.  princ.  —  Panope  vilica  eademque 
amica  Septimii. 

Namatianvs.  4 

27.  [iuverunt  segetes  meum  laborem] 

Ter.  2855  sqq.  sed  iste  versus  (anacreontius)  quali 
compositus  tome  sit  eclam  '  iuverunt '  e.  c. 

Haec  Petronii  inter  reliquias  rettulere  nonnulli, 
rectius  Sereno  tribuas,   nisi  ipse  finxit  Tereutiauus. 

28.  et  nihil  est  quod  amem  Flaminia  minus. 
Mallius  Theodorus  de  metris  pg.  538  G. :  metram 

aliud  dactylicum  pentametrum  recipit  pedes  hos: 
dactykim  sive  spondium  loco  primo  et  secundo,  ca- 
talecton  in  medio,  inde  duos  dactylos  sine  catalecto, 
ut  est  ilkid  Sereni  e.  q.  s.  ^Flaminia  minus'  cd. 
Paris.,  *  flammiamimi '  Guelf.  Flaminiam  viam  re- 
spici  putat  Wemsdorfius;  ego  feminae  potius  nomen 
esse  existimarim ;  nani  pleraque  Sereni  fuere  erotica. 

29.  [tibi  nascitur  omne  pecus,  tibi  crescit  herba] 
Ter.  vv.  1913  sqq.  dum  metrum  archebulium  enar- 

rat :  *  turba  terribilem  sonitmn  dedit  aere  curvo '  (ex 
Yerg.  Vlin,  503)  anapaestus  inest  quater,  ultimus 
antibacchos.  similem  dabo  versiculum,  magis  ut  pro- 
betur  ^tibi'  e.  q.  s. ;  cf.  et  1918.  Eundem  versicu- 
lum  afierunt  Marius  Victorinus  pg.  183,  Diom.  498, 
Atilius  313.  'Herba'  semel  Victorinus  et  sic  bis 
Diom.  et  Atil.;  ^haedus'  bis  Ter.  et  Vict.  Ceteram 
Pana  sive  Palem  alloqui  quicumque  scripsit  hunc 
versum  sat  apertum. 

30.  [caduca  popli  coma  glauca  iam  per  agros] 
Mar.  Vict.  pg.  81 :  hypercatalectum  vero  (trime- 

tram  iambicum)  cum  ad  integram  coniugationem 
una  abundat  syllaba,  ut  est  hoc  trimetrum  choriam- 
bicum  'caduca'  e.  q.  s.  Idem  pg.  164:  ponamus 
enim  exempK  causa  choriambicum  trimetram  hyper- 
catalectum,  non  ex  solis  choriambis  sed  admixtum, 
ut  sit  prima  qaaedam  coniugatio  diiambus,  secunda 
choriambus,  tertia  diiambus  et  syllaba,  quando  hy- 
percatalectum  est  ut  est  'caduca'  e.  q.  s.  Idem 
versus  pg.  165  bis  recurrit  leniter  inmutatus.  Scri- 
psi  de  coniectura  'popli',  id  quod  optimo  confir- 
matur  libro  in   quo   est  pg.  81  'poplicum  aglauca'. 

Atque  idem  restituendum  ubique.  —  Videnda  quae 
nuper  disputavimus  m.  Rh.  XXV,  2. 

Fictum  esse  liunc  versum  a  grammatico  propter 
ipsam  illam  syncopen  '^popli',  quae  exemplo  caret 
alias,  equidem  minime  crediderim;  sed  est  fortasse 
Anniani.  —  Metrum  autem  idem,  quod  habes  in 
Aeschyli  Prometheo  vincto  vv.  128.  144 

(irjdsv  qio^rjd^fjg'  (pLXCa  yccQ  clds  xd^ig. 

Xsvggelv,  IjQOfirjd^sv  •  qjo^sQcc  d'  sybolGiv  oGGoig. 
Aliud   eiusdem  numeri   exempkim    affert    ad   locum 
priorem  scholiasta   ex    Sophoclis    Tyro.    —    Eodem 
compositum  Optatiani  carmen  XIII. 

31.  Servius  ad  aen.  11,  15  instar  —  caret  praepo- 
sitione  sicut  peregre,  quamvis  Serenus  lyricus 
ad  instar  dixerit.  Exscripsit  haec  scholiasta 
Statii  Bambergensis  ad  Theb.  I,  419.  —  Serv. 
ad  XII,  923  iustar  ut  supra  diximus  per  se 
plenum  est  nec  recipit  praepositionem,  licet 
Serenus  ad  instar  dixerit,  quod  in  idoneis  non 
invenitur  auctoribus. 

32.  Servius  ad  aen.  VI,  289:  Serenus  tamen  poeta 
dicit  Gorgonas  puellas  fuisse  summae  (vulgo 
'unius')  pulchritudinis,  quas  cum  vidissent  adu- 
lescentes  atupore  torpebant.  unde  fingitur  quod 
siquis  eas  vidisset  vertebatur  in  lapidem. 

33.  Servius  ad  aen.  VIIII,  762 :  poples  po  correpta  est, 
sicut  in  Sereno  legitur,  sed  producitur  positione. 


VI.    ALPHIVS  AVITVS. 

De  Alphio  Avito  post  Wernsdorfium  praef.  iu 
poet.  lat.  min.  p.  III  pg.  31  dixit  Lachmannus  in 
praefatione  Ter.  Maur.  pg.  XII;  non  tamen  satis 
plene.     De  eodem  egimus  1.  n.  pg.  102  sq. 

Libri  Excellentium. 
Ter.  Maur.  vv.  2446  sqq.  de  dimetro  iambico: 

4* 

plerumque  nec  carmen  modo, 
sed  et  volumen  explicat. 
ut  pridem  Avitus  Alphius 
libros  poeta  plusculos 
usus  dunetro  perpeti 
conscribit  excellentimn, 

Ex  Hbro  I. 

1.  marite,  si  sanguis  Curis, 
Sabina  si  caedes  placet, 

in  me,  oro,  convertas  manus. 
Ajjud  Priscianum  pg.  633  post  illa  ^nunc  in  usu 
non  sunt'  quidam  cdd.  haec  addunt:  Alpheus  (corr. 
Bondamus)  tamen  Avitus  in  I   excellentium   Curis 
posuit  pro  Quiris. 

Ex  libro  II. 

2.  tum  litterator  creditos 
kido  Faliscum  liberos 
causatus  in  campi  patens 
exteraque  muri  ducere 
spatiando  paulatim  trahit 
hostilis  ad  valli  latus. 

Priscianus  pg.  823:  illud  tamen  sciendum,  quod 
in  o  supina  tam  corriiiiunt  quam  producunt  aucto- 
res  more  verborum  sive  adverbiorum  in  o  terminan- 
tium.  Alphius  Avitus  in  11  excellentium.  —  V.  5  ad 
eandem  rem  probandam  etiam  adhibet  Priscianus  pgg. 
809.  1136.   'Exteraque'  Lachmannus,  'extraque'  cdd. 

3.  seu  tute  malis  hospites 
seu  tute  captivos,  habe. 

Priscianus  pg.  947  ubi  ait  id  quod  est  tute  cor- 
repta  esse  finali  haec  habet:  'Alphius  Avitus  in  11 
excellentium  *seu  tute'  e.  q.  s.  Sunt  enim  dimetri 
iambici.  —  'Habe'  Valesius,  *habes'  cdd.  (adhaesit 
s  ex  proximo  vocabulo).  Idem  criticus  minus  recte 
ut  puto  illa  "^mavis'  et  'obsides'.  Sunt  autem  verba 
litteratoris  ad  imperatorem  Romanum. 

Vn.    MARIANVS. 

De  Mariano  Lupercaliorum  poeta  disseruimus  1. 
n.  pg.  103.    Videnda  etiam  quae  notavit  Leo  ad  ea 
quae  adscripsit  Servius   sive  potius   interpolator  ne- 
.  scioqui  eclog.  Verg.  I  versui  20. 
1.  sed  diva  flava  et  candida 

Roma  Aesculapi  lilia 

nomen  novum  Latio  facit, 

quo  conditricis  nomine 

iam  Romam  ab  ipso  omnes  vocant. 
Pliilargyrius  ad  ecl.  I,  20:  Roma  et  ante  Romu- 
lum  fuit;  et  a  dea  eam  sibi  nomen  adquisisse  Ma- 
rianus  Lupercaliorum  poeta  sic  ostendit  *sed'  e. 
q.  s.  Eosdem  versus,  si  fides  codicibus  nonnullis, 
etiam  Servius  protulit  ad  h.  1.  Secuti  simius  prae- 
ter  ultimum  v.  ScaHgeri,  quae  ad  Manil.  UII^  775 
prompsitj  inventa.  Nam  apud  Philargyrium  haec 
leguntur  testante  Hageno :  '  sed  de  flavo  et  cano  ita 
Roma  abs  colapia  nomen  novum  Latio  facit,  quod 
conditricis  nomine  ab  ipso  omnes  Romam  vocant*. 
Apud  Servium,  ubi  similes  sunt  sordes,  sed  magis 
etiam  incerta  traditionis  fides  Marinus  Lupercorum 
poeta  audit. 

INCERTI  AVCTORES. 

1.  dum  semhiulco  savio 

meum  pueHum  savior 
dulcemque  florem  spiritus 
duco  ex  aperto  tramite, 
anima  aegra  amore  et  saucia 
cucurrit  ad  labias  mihi, 
rictumque  in  oris  pervium 
et  iabra  pueri  mollia, 
rimata  itineri  transitus, 
ut  transiliret^  nititur. 

tum  si  morae  quid  plusculae 
fuisset  in  coetu  osculi, 
amoris  igni  percita 
transisset  et  me  linqueret, 
et  mira  prorsum  res  foret, 
ut  fierem  ad  me  mortuus, 
ad  puerulum  intus  viverem. 
Gell.  XYini,  1 1 :  Celebrantur  duo  isti  Graeci  ver- 
siculi    multorumque    doctorum    hominum    memoria 
dignantur,    quod    sint    lepidissimi    et  venustissimae 
brevitatis.   Neque  adeo  pauci  sunt  veteres  scriptores, 
qui  quidem  eos  Platonis  esse  philosoplii  adfirmant, 
quibus  ille  adulescens  luserit,  cum  tragoediis  quoque 
eodem  tempore  faciendis  praeluderet: 

T?)v  ilwiriv^AydQ^cava  cpiXav  btiI  XH[XiGL]v  eGyov 
T^k^s  yKQ  rj  rlrj^cov  cog  dta(ir]Gofisv}]. 
Hoc  diGTi%ov  amicus  meus,  ovh  aaovGog  adulescens, 
iii  plures  versiculos  licentius  Kberiusque  vertit.    Qui 
quoniam  mihi  quidem  visi  sunt  non  esse  memoratu 
indigni,  subdidi. 

V.  1  scripsi  '  semhiulco  *  pro  semihiulco.  —  ib.  2 
*meum'  v.,  'meo'  cdd.  —  ib.  4  'amore'  add.  Hertzius. 
—  ib.  16  'ut  fierem  adme'  nos,  'ut  ad  me  fierem' 
V.;  cf.  d.  r.  m.  248.  —  ib.  17  'puerulum'  Hertzius, 
^puerum'  libri. 

2.  Elio  nam  gabalus 

Hoc  fragmentum  heroici  versus  aequalis  ut  vide- 
tur  Heliogabalo  auctoris  inter  exempla  tmesis  affert 
Pompeius  pg.  309  L.    Cet.  cf.  d.  r.  m.  347.  366  sq. 

3.  natura  sic  est  fluminis, 
ut  obvias  imagines 
receptet  in  lucem  suam. 

Servius  ad  aen.  VHI,  96:  ostendit  adeo  perspi- 
cuam  fuisse  naturam  fluminis,  ut  in  eo  apparerent 
imagines  nemorum  quas  Troianae  naves  secabant. 
Terentianus  'natura'  e.  q.  s.  Haec  quae  frustra 
quaeruntur  apud  Maurum  cum  vix  sit  probabile  po- 
sita  fuisse   in  ultima  operum  eius  parte,  alii  potius 

poetae  neoterico  ac  fortasse  Sereiio  videutur  adscri- 
benda.  Ceterum  in  Parisino  libro  7929  perperam 
legitur  'sic  est  natura'  et  "^imaginis'. 

4.  huc  ades  Lyaee, 
Bassareu,  bicornis, 
Maenole,  bimater, 
crine  nitidus  apto; 
luteis  corymbis 
liedera  te  coronet. 
liasta  viridis  armet. 
placidus  ades  ad  aras, 
Bacche,  Bacche,  Bacche. 

Affert  Atilius  Fortunatianus  pg.  312  in  exemphim 
metri  ithyphalHci.  Vltimum  versum  ibidem  etiam 
promit,  nec  minus  Terentianus  v.  2594  et  Victorinus 
pg.  162.  Ideni  carmen  ex  inediti  tractatus  de  ver- 
sibus  codiee  Neapolitano  descripsit  Heinsius.  Pri- 
mum  metrum  Diomedi  quoque  mernoratum  pg.  511. 
Denique  Victorinus  pg.  125  ubi  narrat  ithyphalli- 
cum  numerum  saepe  solvi  in  tribrachyn  profert  vv. 
7.  8,  sed  alterum  per  interpolationem  foedissimam 
scriptum  ita:  'jDlacidus  percipe  munus'.  Cf.  ann. 
philol.  a.  1866  pg.  863.  V.  3  'Maenole'  Vngerus 
in  analectis  Propertianis  pg.  53;  v.  'Maenale'  sive 
*Maenalie',  unde  Aldus  per  interpolationem  'Ny- 
ctelie'.  —  'apto'  nos,  'apte'  v.  —  Anniani  vel 
Sereni  esse  hoc  carmen  non  abhorret  a  probabili- 
tate. 

5.  [Roma,  Roma,  cerne  quanta  sit  deum  benignitas] 
Mar.  Vict.  pg.  70  et  Augustinus  de  musica  V,  7 

et  saepius  pro  exemplo  tetrametri  trochaici  afferunt. 
Ceterum  videndum  frg.  8. 

6.  Inachiae  puellae 

seu  bovis  ille  custos. 
Ter.  V.  2525  sqq. :  et  choriambus  unus  praeditus 
antibaccho   claudicat    ut   jjriores.    videro    si  novelli 
versus  erit  poetae. 

7.  hostem  tegerest  paratns  et  stat  ipse  uudus. 
Ter.  V.  2046. 

8.  urbem  tenuem  fovent  opum  benignitate. 
Ter.  postcjuam  enarravit  etiam  quinque  trochaeos 

in  metro  sotadeo  reperiri  v.  2044  sic  pergit:  dabo 
versiculos  quo  tibi  res  magis  probetur  ^urbem'  e.  q.  s. 

9.  uvas  nitidis  frontibus  Euhan  hederis  inhgat. 
Exemplum  tetrametri  ionici  acatalecti   afifert  Vi- 

ctorinus  pg,  123  sine  nomine  auctoris.  Falsus  Ati- 
lius  pg.  345  cuinam  tribuat  non  satis  constat.  Nam 
quod  legitur  in  codice  Yaticano  ^aj)ud  Cleomaeum 
invenitur'  aijerte  corruptum  est,  ut  editionis  Medio- 
lanensis  illud  'apud  C.  lenatem'.  Ahi  Maecenati 
tribuere;  sed  est  haud  dubie  poetae  saec.  u.  c.  X. 

10.  o  qui  chelyn  canoram  plectro  regis  Italo. 
Atilius  pg.  320  ubi  metrum  galliambicum  descri- 

bit  *et  ille  alterius  auctoris:  o  qui'  e.  q.  s.  Hunc 
versum  cum  sequente  cur  neoterico  potissimum  poe- 
tae  tribuam  apparebit  ei  qui  legerit  quae  hbri  nostri 
pg.  109  dicta  sunt.  —  De  coniectnra  mea  venit  illud 
'  regis ' ;  vulgo  '^  regit ' . 

11.  rutilos  recide  crines  habitumque  cape  viri. 
Affert  Diomedes,  ubi  de  galhambico  metro  agit 

pg.  514.  Videnda  quae  dixi  ad  fragmentum  prae- 
cedens. 

12.  Diomeden  modo  magnum  dea  fecit,  dea  belli 
dominatrix,    Phrygas   omnis   ut  in   armis  supe- 

raret, 
patulis  agmina  campis  iacuerunt  data  leto. 
pavidi  tergaque  dantes  petierunt  trepidae  moe- 

nia  Troiae, 
Terentianus  vv.  2056  sqq. :  apelassonos  autem  ra- 
tione  qua  regatur  cum  de  pedibus  dissererem  satis 
probavi  [1511 — 1516].  Sed  quale  metrum  continuet 
nunc  referemus.  dixi  Diomeden  pedis  huius  esse  for- 
mam.  in  carmine  sic  est  'Diomeden  modo  magnum', 
Sequentia  tribus  tetrametris  unoque  trimetro  dispe- 
scunt  Santenius^  Gaisfordius,  Lachmannus,   At  Bent- 

leius  ad  Hor.  c.  III,  12,  1  totuiu  fragmentum  eo 
modo  constituit  quem  ipsi  probavimus.  Possis  et 
aliter  dispescere.  Sed  Bentleio  ea  maxime  causa  sub- 
scribimus,  quod  ita  versuum  et  sensuum  fines  ter 
consentiunt.  Ceterum  quod  dubitat  ille,  hi  versus 
ipsius  sint  Terentiani  an  Sereni,  ego  neutrius  esse 
existimo ;  nempe  abhorret  a  modestia  illius  exempla 
ex  propriis  carminibus  petita  inserere  libro;  nec 
Septimii  esse  res  bellicas  canere  alias  memoravi. 

13.  opima  adposui  senex 
Amori  arma  Feretrio. 

Ter.   ubi  refert  de  glyconeis   cum  basi  iambica 
V.  2631  sqq. :  alter  consimiles  dedit. 

14.  a  purpurae  leguli  senes. 


14.  b  intus  hic  ubi  consitumst. 

Ter.  ib.  2634  trochaeum  quoque  sic  locat. 

Sed  finis  aliquando  faciendus  operi;  nam  plera- 
que  grammaticorum  exempla  omittenda,  quae  utrum 
sint  poetarum  an  ipsorum  numquam  poterit  certo 
definiri,  licet  facile  adducare  ut  credas  haud  paucos 
Sereni  et  aequalium  huius  versus  delitescere  in  eis. 


I.  IM)EX  METRORVM. 


1.  versus  heroicus. 

2.  disticha. 

3.  tetrametri  dactylici  catal.  iu  syll. 

I 

Sereni  1.  2. 

4.  tetr.  dact.  cum  trimetris  catalecticis  in  syllabam. 

Ser.  3. 

5.  versus  paroemiaci. 

Aimiani  1.  2  et  Ser.  4 — 7. 

6.  tetrametri  anapaestici  brachvcatalectici. 

^^-^^ ^^_U'^_^^_^^- 

Ser.  8.  9. 

7.  metrum  aristophanium. 

Ser.  10."  ~ 

8.  anapaestici  ut  videtur  dimetii  soluta  nimii-um  ubique 
praeter  ultimam  arsi. 

Ser.  11—13. 

9.  dimetri  iambici. 

Hadr.  2.   Ser.  14—17.  Alph.  1—3.   Mar.  1.   Inc.  1.  3. 

10.  trimetri  admissis  promiscue  spondeis. 

Apul.  1.   Annianus  4. 

11.  versus  ityphaUici. 

Inc.  4. 

12.  dimetri  troch.  acatal. 

Ser.  18. 

13.  dimetr.  catal. 

Ser.  18.  19. 

14.  tetr.  catal. 

Flor.  2— 9.1^p.  4.  Ser.io.  21.  Inc.  5. 

15.  dimetri  cretici. 

Ser.  22. 

16.  versus  choriambici  Aristophauei. 

Inc.  6. 

17.  tetrametri  choriambici  catalectici. 


Ser.  23. 

18.    tetrametri  ionici  a  maiori  catalectici  in  disyllabum 
(versus  Sotadei). 


Ser.  24.  Inc.  7.  8. 

19.    tetr.  ion.  a  maiori  acatalectici. 


Inc.  9. 

20.  versus  dimetri  ionici  a  miuori  cum  anaclasi,  qui  et 
anacreontei. 

Hadr.  1,  Florus  1. 

21.  vei'sus  galliambici   duplicato  orti  anacreouteo,  sed 
altero  catalectico. 

Inc.  10.  11. 

22.  tetrametri  ionici  a  minori. 


Inc.  12. 

23.    item  pentametri. 


24.  metrum  calabrium. 

Ann.  3. 

25.  versus  glyconei. 


Ser.  25.  26.  Inc.  13.  14. 
26.    versus  phalaecii. 

Ser.  27. 

27.    pentameter  elegiaeus  cretico  firdtus. 


Ser.  28. 

28.    metrum  archebuleum. 


Ser.  29. 

29.    versus  ex  penthemimeri  iambica  et  ionico  anacreon- 
teo  compositi. 

Ser.  30. 


11.  INDEX  NOMLNTM 


Aborigineus  Ser.  23. 
Aesculapius  Mar.  1. 
Aminea  Ann.  3. 
Amor  Flor.  12.  Ine.  13. 
ApoUo  Flor.  i. 
Arabicus  Apul.  1. 
Bacchus  Flor.  1.  luc.  4. 
Bassareus  Inc.  4. 
Britannus  Flor.  1. 
Caesar  Flor.  1. 
Calpumianus  Apul.  1. 
Cato  Flor.  7. 
Charinus  Ap.  2. 
Critias  Ap.  2.  3. 
Curis  Alph.  1. 
Cypris  Flor.  12. 
Diomedes  Inc.  12. 
Ebogabalus  Inc.  1. 
Eous  Anu.  2. 
Euhan  Inc.  9. 
Falernus  Aun.  1. 
Falisci  Alph.  2. 
Falisca  tit.  Ann.  carm. 
Feretrius  Inc.  13. 
Fesceunini  tit.  Ann.  carm. 
Flaminia  Ser.  28. 
Florus  Hadr.  1. 


Gorgones  Ser.  32. 
Hercules  Ser.  19. 
lanus  Ser.  23. 
Inachius  Inc.  6. 
lovis  Ap.  5. 
Italus  Inc.  10. 
Latium  Mar.  1. 
Lavema  Ser.  18. 
Liber  Flor.  4. 
Lyaeus  Inc.  4. 
Maenoles  Inc.  4. 
Orontes  Ann.  2. 
Pallas  Ser.  18. 
Panope  8.  26. 
Phryx  Inc.  12. 
Picenus  Sex'.  10. 
Roma  Mar.  1.  Inc.  4. 
Romanus  Flor.  7. 
Sabinus  Alph.  1. 
Socrates  Flor.  7. 
Scythicus  Flor.  1. 
Stygius  Ap.  5. 
Troia  Inc.  12. 
TuUa  Ser.  5. 
Venus  Flor.  13. 
Voconius  cf.  quae  addidimus 
ad  Hadr.  2. 


III.    I^^DEX  GRAIVIMATICVS. 


61 


III.  INDEX  GRAMMATICVS. 


ad  instar  Ser.  31. 

adcingier?  Ser.  16. 

amblare  Hadr.  1.  Flor.  1. 

Animea  Ann.  3. 

avipes  Ser.  12. 

catus  Ser.  23. 

chromatium  ?  Ser.  3. 

converritor  Ap.  5. 

cortex  fem.  Flor.  5. 

delicia  Ap.  2. 

deminutivae  nominum  formae 
propter  imitationem  Catulli 
et  aequalium  crebrae  apud 
poetas  u.  c,  X. 

Diomedes. 

Diomeden  Inc.  12. 

donax  Ap.  3.  Ser.  21. 

effluo  Flor.  2. 

eo. 

iet?  Ser.  8. 

fio. 

fierem?  Inc.  2. 

hic. 

hasce  Ap.  2. 

inquit  antepositum  orationi. 

lovis  nom.  Ap.  5. 

margo  fem.  Ser.  10. 

mundicTnae  App.  1. 


occatio  ab  occaecando  Ser.  15. 

offuciae  Flor.  7.  an  offucia  ? 

Orontes. 

Oronti  Ann.  2. 

plusculus  Inc.  2. 

poplus  pro  populus  Ser.  30. 

properiter  Ser.  11. 

pudor;  cf.  Flor.  8. 

puellus  Inc.  2. 

puerulus  Inc.  2. 

reliquiae  Ap.  1. 

rutundus  Hadr.  1. 

savium  Ap.  3.  Inc.  2. 

semhiulcus   non    semihiulcus 

Inc.  2. 

semiremex?  Ser.  19. 
sibilum  Ser.  17. 
Socratas  acc.  plur.  Flor.  7. 
templa  mundi?    ct   Ser.   23. 
teter  Ap.  1. 

testula  trita  pro  speculo  Ser.  8. 
tmesis  Elio  —  gal3alus  Inc.  1. 
tute  Alph.  3. 
vago  Ser.  2. 
virgo  rosa  Flor.  11. 
viridus  Ser.  2. 
-um  pro  orum:  FaliscumAlph 

2.  deum  Inc.  5. 

